cyanic-selkie/wikianc huggingface dataset:
ಮಿರ್ಜಿ ಅಣ್ಣಾರಾಯ
ಶಾಂತಿ ಸೇವಾ ಸದನ
ಮಿರ್ಜಿ ಅಣ್ಣಾರಾಯರು ಸೇಡಬಾಳದಲ್ಲಿ ‘ಶಾಂತಿ ಸೇವಾ ಸದನ’ವನ್ನು ತೆರೆದು, ಅನೇಕ ಹೊಸ ಬರಹಗಾರರಿಗೆ ತರಬೇತಿ ಕೊಟ್ಟು, ಅವರು ಇರುವವರೆಗೆ ೪೫ ಪುಸ್ತಕಗಳನ್ನು ಪ್ರಕಾಶಪಡಿಸಿದ್ದರು. ಶಾಂತಿ ಸೇವಾ ಸದನದ ಆಶ್ರಯದಲ್ಲಿ ಉಪನ್ಯಾಸ ನಡೆಯುತ್ತಿದ್ದವು. ಸಭೆ, ಸಮಾರಂಭಗಳಲ್ಲದೆ ವಾಚನಾಲಯ ಅನುಕೂಲವೂ ಊರಿನವರಿಗೆ ಸಿಗುತ್ತಿತ್ತು. ಪುಸ್ತಕ ಪ್ರಕಾಶನ, ಸಾಂಸ್ಕೃತಿಕ ಚಟುವಟಿಕೆಗಳಲ್ಲದೆ ಶಿಕ್ಷಣ ಶಿಬಿರಗಳನ್ನೂ ಏರ್ಪಡಿಸಿದ್ದರು. ೧೯೭೦ರಿಂದ ‘ಚದ್ರಗಂಗಾ ಜ್ಞಾನಪೀಠ’ವೆಂಬ ಹೊಸ ವಿಶ್ವಸ್ಥ ಮಂಡಳಿಯೊಂದಿಗೆ ವಿನೂತನ ಪೀಠ ತೆರೆದರು. ಅದರ ಉದ್ದೇಶಗಳು ಉದ್ದಾತ್ತವಾಗಿದ್ದವು. ಸಾರ್ವಜನಿಕ ಸೌಕರ್ಯಕ್ಕಾಗಿ ಗ್ರಂಥಾಲಯ, ಸಾಹಿತಿಗಳು, ವಿದ್ವಾಂಸರು ಬಂದಿಳಿದುಕೊಳ್ಳಲು ತಂಗುಮನೆ, ಸ್ಥಳದಲ್ಲಿಯೇ ವಾಸವಾಗಿದ್ದು ಬರವಣಿಗೆ, ಅನ್ವೇಷಣೆ, ಆಲೋಚನೆಗಳಿಗೆ ಅವಕಾಶ ಕಲ್ಪನೆ, ಮುದ್ರಣಾಲಯ, ಸಾಹಿತ್ಯ ಪ್ರಸಾರ, ವ್ಯಾಖ್ಯಾನ ಮಾಲೆ, ಗಾಯನ ಸ್ಪರ್ಧೆ ಮೊದಲಾದ ಪ್ರಶಂಸನೀಯ ಯೋಜನೆಗಳನ್ನೊಳಗೊಂಡ ಚಂದ್ರಗಂಗಾ ಜ್ಞಾನಪೀಠವು ಮಿರ್ಜಿ ಅಣ್ಣಾರಾಯರ ದೂರದೃಷ್ಟಿ ಹಾಗೂ ತ್ಯಾಗಬುದ್ಧಿಯ ಉದ್ದಾತ್ತ ಸಂಸ್ಥೆ. ಒಂದರ್ಥದಲ್ಲಿ ಅದು ಅವರ ಜೀವಿತ ಗೆಯ್ಮೆಯ ಭವ್ಯ ಸ್ಮಾರಕ. ತಾವು ನಿಧನರಾಗುವುದಕ್ಕೆ ಎರಡು ವರ್ಷ ಮೊದಲು ಒಂದು ಮುದ್ರಣಾಲಯವನ್ನೂ ತೆರೆದಿದ್ದರು. ಚಂದ್ರಗಂಗಾ ಜ್ಞಾನಪೀಠದ ವತಿಯಿಂದ ಸಾಹಿತ್ಯ ಸಂಸ್ಕೃತಿ ಪ್ರಚಾರೋಪನ್ಯಾಸಗಳನ್ನು ಏರ್ಪಡಿಸಿದ್ದರಲ್ಲದೆ ಆರು ಪುಸ್ತಕಗಳನ್ನೂ ಪ್ರಕಟಿಸಿದ್ದರು.
ಪ್ರಶಸ್ತಿ ಗೌರವಗಳು
ರಾಜ್ಯ ಸರ್ಕಾರದಿಂದ ‘ಆದರ್ಶ ಶಿಕ್ಷಕ’ರೆಂಬ ಪ್ರಶಸ್ತಿ ಪಡೆದರು. ಅದರೊಂದಿಗೆ ಭಾರತ ಸರ್ಕಾರದಿಂದಲೂ ಪುರಸ್ಕೃತರಾಗಿ ರಾಷ್ಟ್ರಾಧ್ಯಕ್ಷರಿಂದ ಪ್ರಶಸ್ತಿಗೆ ಪಾತ್ರರಾದರು. ಅಣ್ಣಾರಾಯರ ಸಾಹಿತ್ಯ ಸೇವೆಯನ್ನು ಪರಿಗಣಿಸಿ ಸಾಹಿತ್ಯ ಅಕಾಡೆಮಿಯು ೧೯೭೦ರಲ್ಲಿ ಪ್ರಶಸ್ತಿ ನೀಡಿ ಗೌರವಿಸಿತು.
ವಿದಾಯ
ಯಾರ ಮರ್ಜಿಯನ್ನೋ ಅನುಸರಿಸದೆ ಸ್ವತಂತ್ರ ಧೀಶಕ್ತಿಯಿಂದ ಬಾಳಿದ ಸಾಹಿತಿಗಳಿಂದ ಸಾಮಾನ್ಯರವರೆಗೆ ಸಮಾಜದಲ್ಲಿ ಎಲ್ಲರ ಒಲವನ್ನೂ ಸೂರೆಗೊಂಡು ಎಲ್ಲರ ಪಾಲಿಗೆ ಅಣ್ಣನಾಗಿದ್ದರು. ಎಲ್ಲರ ಗೌರವಕ್ಕೆ ಅರ್ಹರಾದ ರಾಯರಾಗಿದ್ದು  ೨೩, ಡಿಸೆಂಬರ್ ೧೯೭೫ರಲ್ಲಿ. ಪಾರ್ಥಿವ ಶರೀರವನ್ನು ಬಿಟ್ಟು ನಡೆದ ಅಣ್ಣಾರಾಯರು ಹಲವು ಕೃತಿಗಳ ಮತ್ತು ಶ್ರೇಷ್ಠ ಕೆಲಸಗಳ ಮೂಲಕ ಜನತೆಗೆ ಸ್ಫೂರ್ತಿಯ ಸೆಲೆಯಾಗಿದ್ದಾರೆ.
ಉಲ್ಲೇಖಗಳು
ವರ್ಗ:ಸಾಹಿತಿಗಳು ವರ್ಗ:ಆದರ್ಶ ಶಿಕ್ಷಕರು
ವ್ಯವಹಾರ ಪತ್ರಿಕೋದ್ಯಮ
ಪೀಠಿಕೆ
ಭಾರತ ದೇಶದಲ್ಲಿ ಪತ್ರಿಕೋದ್ಯಮವನ್ನು ದೇಶದ 4ನೇ ಅಂಗವಾಗಿ ಪರಿಗಣಿಸಲಾಗುತ್ತದೆ. ಒಂದು ದೇಶದ ಪ್ರಗತಿ, ಹಿತಾಸಕ್ತಿ, ಮಾಹಿತಿ ರವಾಣೆ ಹಾಗೂ ಸರ್ಕಾರ- ಜನತೆಯ ಮಧ್ಯ ಸೇತುವೆಯಾಗಿ ಕಾರ್ಯ ನಿರ್ವಹಿಸುವ ಭಾಗವಾಗಿ ಪತ್ರಿಕೋದ್ಯಮ ಕೆಲಸ ಮಡುತ್ತದೆ. ಅಂತರಾಷ್ಟ್ರೀಯ, ರಾಷ್ಟ್ರೀಯ, ರಾಜ್ಯ, ರಾಜಕೀಯ, ಸಿನಿಮಾ, ವಾಣಿಜ್ಯ, ಕ್ರೀಡೆಗೆ ಸಂಬಂಧಿಸಿದ ವಿಷಯವನ್ನು ಸಂಪೂರ್ಣ ವಿವರಣೆ ನೀಡುವುದರ ಮೂಲಕ ಜನಸಾಮಾನ್ಯರನ್ನು ಅಭಿವ್ರದ್ದಿಯತ್ತ ಕರೆದೊಯ್ಯತ್ತದೆ. ಅವುಗಳನ್ನು ಪ್ರತ್ಯೇಕ ಕ್ಷೇತ್ರಗಳನ್ನಾಗಿ ರೂಪಿಸುವುದರ ಜೊತೆಗೆ ಮಾಹಿತಿ ರವಾನೆಯಾಗುತ್ತದೆ. ಇವುಗಳಲ್ಲಿ ಇತ್ತೀಚೆಗೆ ಬಹುಬೇಡಿಕೆ ಹಾಗೂ ತ್ವರಿತಗತಿಯಲ್ಲಿ ಬೆಳೆಯುತ್ತಿರುವ ಪತ್ರಿಕೋದ್ಯಮದ ಭಾಗವಾಗಿರುವ ವ್ಯವಹಾರಿಕ ಪತ್ರಕೋದ್ಯಮ ಕೂಡ ಒಂದು. ಪತ್ರಿಕೋದ್ಯಮದೊಂದು ಭಾಗವಾಗಿ ವ್ಯವಹಾರಿಕ ಪತ್ರಕೋದ್ಯಮ ಕೆಲಸ ನಿರ್ವಹಿಸುತ್ತದೆ.
ವಿವರಣೆ
ಆರ್ಥಿಕ ವ್ಯವಹಾರಕ್ಕೆ ಸಂಬಂಧಿಸಿದ ಸಮಾಜದಲ್ಲಿನ ನೂತನ ಬೆಳವಣಿಗೆ, ವಿಷಯ ಸಂಗ್ರಹಣೆ, ವಿಷಯವನ್ನು ವಿಶ್ಲೇಷಿಸಿ ವಿಂಗಡಿಸಿ ವಿಭಜಿಸಿ ಜನಸಾಮಾನ್ಯರಿಗೆ ಮಾಹಿತಿ ನೀಡುವ ಕಾರ್ಯವನ್ನು ವ್ಯವಹಾರಿಕ ಪತ್ರಕೋದ್ಯಮ ಮಾಡುತ್ತದೆ. ದೇಶದ ಅರ್ಥವ್ಯವಸ್ಥೆಗೆ ಸಂಬಂಧಿಸಿದ ಆರ್ಥಿಕ ಚಟುವಟಿಕೆಗಳನ್ನು ಲಿಖಿತ ಮತ್ತು ಅಲಿಖಿತ ರೂಪದಲ್ಲಿ ಪ್ರಸ್ತುತ ಪಡಿಸುತ್ತದೆ. ಒಂದು ದೇಶದ ಅರ್ಥವ್ಯವಸ್ಥೆಯ ಅಡಿಯಲ್ಲಿ ಬರುವ ಪ್ರತಿಯೊಬ್ಬ ವ್ಯಕ್ತಿ, ವಿಷಯ, ಸ್ಥಳದ ಕುರಿತಾದ ವರದಿ ಮಾಡುವುದು ಈ ಕ್ಷೇತ್ರದ ಮುಖ್ಯ ಕೆಲಸ. ಆರ್ಥಿಕತೆಗೆ ಸಂಬಂಧಿಸಿದ ವಾಸ್ತವ ಘಟನೆಗಳನ್ನು ಭೂತಕಾಲ, ಭವಿಷ್ಯತ್ ಕಾಲದಲ್ಲಿ ತೂಗಿ ವಿಷಯದ ಸಂಪೂರ್ಣ ಮಾಹಿತಿಯನ್ನು ಜನರಿಗೆ ನೀಡುತ್ತದೆ. ಮಾಧ್ಯಮ ಕ್ಷೇತ್ರದಡಿಯಲ್ಲಿ ಬರುವ ಎಲ್ಲಾ ವಿಭಾಗಗಳಲ್ಲಿಯೂ ಸಹ ವ್ಯವಹಾರಿಕ ಪತ್ರಿಕೋದ್ಯಮದ ಕುರಿತಾದ ಕಾರ್ಯಕ್ರಮ, ಲೇಖನ, ಸಂದರ್ಶನಗಳು ಕಾಣಸೀಗುತ್ತವೆ. ಮುದ್ರಣ ಮಾಧ್ಯಮ- ದಿನಪತ್ರಿಕೆಗಳು, ಪುರವಣಿಗಳು, ಹಾಗೂ ಎಲೆಕ್ಟ್ರಾನಿಕ್ ಮಾದ್ಯಮ-ರೇಡಿಯೋ, ಟೆಲಿವಿಷನ್‍ಗಳು ವಾಣಿಜ್ಯ ವರದಿಗಳನ್ನು ದಿನನಿತ್ಯ ಪ್ರಕಟಿಸುತ್ತವೆ. ಮುದ್ರಣ ಮಾಧ್ಯಮಗಳಲ್ಲಿ ವಾಣಿಜ್ಯಕ್ಕೆ ಸಂಬಂಧಿಸಿದ ವಿಶಿಷ್ಟ ಪ್ರತಿಯನ್ನು ಪ್ರಕಟಿಸುತ್ತವೆ. ಉದಾಹರಣೆಗೆ ದಿನಪತ್ರಿಕೆಗಳಲ್ಲಿ ವಾಣಿಜ್ಯ ಎಂಬ ಪ್ರತ್ಯೇಕ ಪೇಜ್‍ನ್ನು ಕಾಣಬಹುದು. ವಾರದ ಒಂದು ದಿನ ಪ್ರತ್ಯೇಕ ಪುರವಣಿ(ಸಪ್ಲಿಮೆಂಟ್)ಗಳನ್ನು ಎಲ್ಲ ಭಾಷೆಯಗಳ ದಿನಪತ್ರಿಕೆಗಳಲ್ಲಿ ಕಾಣಬಹುದು. ಇನ್ನೂ ವಾಣಿಜ್ಯ ಪುರವಣಿಗಳಂತು ಆರ್ಥಿಕತೆಗೆ ಸಂಬಂಧಿಸಿದ ಸಂಪೂರ್ಣ ಮಾಹಿತಿಯನ್ನು ನೀಡುತ್ತವೆ. ಸಾಮಾನ್ಯವಾಗಿ ಇಂಗ್ಲೀಷ್ ಪುರವಣಿಗು ಇಂಡಿಯಾದಲ್ಲಿ ಸಾಕಷ್ಟು ಸಂಖ್ಯೆಯಲ್ಲಿವೆ.
ಇತಿಹಾಸ
1568ರಲ್ಲಿ ಜರ್ಮನಿಯಲ್ಲಿನ ದಕ್ಷಿಣ-ಪಶ್ಚಿಮ ಬಾವರಿಯ ಎಂಬ ಪಟ್ಟಣದಲ್ಲಿ ಮೊದಲು ವ್ಯವಹಾರಿಕ ಪತ್ರಿಕೋದ್ಯಮವನ್ನು ಪಗ್ಗರ್ ಕುಟುಂಬದವರು ಪ್ರಾರಂಬಿಸಿದರು. ವ್ಯವಹಾರಕ್ಕೆ ಸಂಬಂಧಿಸಿದ ಪ್ರತ್ಯೇಕ ಮಾಹಿತಿಯನ್ನು ಸುದ್ದಿಪತ್ರಗಳ ರೂಪದಲ್ಲಿ ಪ್ರಕಟಿಸಿದರು. ನಂತರದ ದಿನಗಳಲ್ಲಿ ಬ್ರಿಟಿಷ್ ಪತ್ರಿಕೆಗಳು ವ್ಯವಹಾರಿಕ ಮಾಹಿತಿಯನ್ನು ಜಾಹೀರಾತುಗಳ ಮೂಲಕ ಪ್ರಕಟಿಸಿದರು. 1750ರಲ್ಲಿ 'ಪ್ರೈಸ್ ಕರೆಂಟ್' ಎಂಬ ಅಡಿಬರಹದ ವ್ಯವಹಾರಿಕ ಪತ್ರಿಕೋದ್ಯಮ ಆರಂಭವಾಗಿದ್ದು ಸರಿಸುಮಾರು 17ನೇ ಶತಮಾನದಲ್ಲಿ. ಜನಪ್ರಿಯ ಶ್ರೀಮಂತ ಕುಟುಂಬಗಳು ವ್ಯವಹಾರಕ್ಕೆ ಸಂಬಂಧಿಸಿದ ಆಪ್ತ ಸಮಾಲೋಚನೆಯನ್ನು ಮಾಡುವ ಮೂಲ ಉದ್ದೇಶದೊಂದಿಗೆ ವ್ಯವಹಾರಿಕ ಪತ್ರಿಕೋದ್ಯಮ ಪ್ರಾರಂಭವಾಯಿತು. 1700 ಹೊತ್ತಿಗೆ, ಡಾನಿಯಲ್ ಡೀಪೋಯ್ ಎಂಬುವವನು ಆರ್ಥಿಕ, ವ್ಯವಹಾರಿಕ ಹಾಗೂ ವಾಣಿಜ್ಯ ವಿಷಯದ ಕುರಿತಾದ ಸುದ್ದಿಗಳನ್ನು ಪ್ರಕಟಿಸಲು ಆರಂಭಿಸಿದ. 1882 ಚಾಲ್ರ್ಸ ಡೋ, ಎಡ್ವರ್ಡ ಜೋನ್ಸ ಹಾಗೂ ಚಾಲ್ರ್ಸ ಬೇರ್ಗಸ್ಟ್ರೇಸರ್ ಸೇರಿ ವ್ಯವಹಾರಿಕ ಪತ್ರಿಕೋದ್ಯಮಕ್ಕೆ ಹೊಸ ತಿರುವು ನೀಡಿದರು. ವಾಯರ್ ಮೂಲಕ ಸುದ್ದಿಗಳನ್ನು ಹರಿಬಿಡುವ ವ್ಯವಸ್ಥೆಯನ್ನು ಕಂಡುಹಿಡಿದರು. ಇದು ಮುದ್ರಣ ಮಾಧ್ಯಮದಿಂದ ಎಲೆಕ್ಟ್ರಾನಿಕ್ ಯುಗಕ್ಕೆ ವ್ಯವಹಾರಿಕ ಪತ್ರಕೋದ್ಯಮವನ್ನು ಪರಿಚಯಿಸಿತು. ವಾಣಿಜ್ಯ, ವ್ಯವಹಾರ, ಆರ್ಥಿಕತೆ ಕುರಿತಾದ ವರದಿಗಳು 1990 ನಂತರ ಪ್ರಾಮುಖ್ಯತೆಯನ್ನು ಪಡೆದುಕೊಂಡವು. ನಂತರ ಈ ಮೂವರು ಸೇರಿಕೊಂಡು ಜುಲೈ 8, 1889ರಲ್ಲಿ 'ವಾಲ್ ಸ್ಟ್ರೀಟ್ ಜರ್ನಲ್' ಪ್ರಕಟಸಿದರು. ಸದ್ಯ ಇದು ಅಮೇರಿಕಾದಲ್ಲೆ ಅತಿ ಹೆಚ್ಚು ಮಾರಾಟಗೊಳ್ಳುತ್ತಿರುವ ವಾಣಿಜ್ಯ ಪತ್ರಿಕೆಯಾಗಿದೆ. ಜೂನ್ 2017ರ ಪ್ರಕಾರ ದಿನಕ್ಕೆ 22 ಲಕ್ಷಕ್ಕೂ ಹೆಚ್ಚು ಪ್ರತಿಗಳು ಮಾರಾಟಗೊಳ್ಳುತ್ತಿವೆ. 128 ವರ್ಷಗಳ ಇತಿಹಾಸವಿರುವ ಈ ದಿನಪತ್ರಿಕೆ 40 ಪೂಲಿಜರ್ ಪ್ರಶಸ್ತಿಗಳನ್ನು ಪಡೆದುಕೊಂಡು ಅಗ್ರಸ್ಥಾನದಲ್ಲಿದೆ. 1996ರಲ್ಲಿ ವಾಲ್ ಸ್ಟ್ರೀಟ್ ಜರ್ನಲ್ ಆನ್‍ಲೈನ್ ಎಡಿಶನ್ ವ್ಯವಸ್ಥೆ ಆರಂಭವಾಯಿತು. 2007ರಲ್ಲಿ ಅಂತರ್ಜಾದಲ್ಲೆ 980,000 ಹೊಂದುವುದರ ಮೂಲಕ ಅತಿ ಹೆಚ್ಚು ಚಂದಾದಾರನ್ನು ಹೊಂದಿರುವ ಹೆಗ್ಗಳಿಕೆ ಪಡೆದಿದೆ. ಇದರಲ್ಲಿ ಜನಪ್ರಿಯ ಹಾಗೂ ವಾಣಿಜ್ಯ ಕ್ಷೇತ್ರದಲ್ಲಿ ಪಾಂಡಿತ್ಯರಾಗಿರುವ ಪತ್ರಕರ್ತರು ವರದಿಗಳನ್ನು ಬರೆಯುತ್ತಾರೆ.
ಸಿಬ್ಬಂದಿ
ವ್ಯವಹರಿಕ ಪತ್ರಿಕೋದ್ಯಮದಲ್ಲಿ ಕೆಲಸ ಮಾಡುವವರನ್ನು ಸಾಮಾನ್ಯವಾಗಿ ವ್ಯವಹಾರಿಕ ಪತ್ರಿಕೋದ್ಯಮಿ ಎಂದು ಕರೆಯಲಾಗುತ್ತದೆ. ಆಯಾ ವಿಷಯಕ್ಕೆ ಸಂಬಂಧಿಸಿದ ಮಾಹಿತಿಯನ್ನು ಕಲೆಹಾಕಿ ಅದನ್ನು ಸುದ್ದಿಯಾಗಿ ಮಾರ್ಪಡಿಸುತ್ತಾರೆ. ಶೇರು ಮಾರುಕಟ್ಟೆ, ಬೆಲೆ ಏರಿಕೆ-ಇಳಿಕೆ, ಹೊಸ ತಂತ್ರಜ್ಞಾನಕ್ಕೆ ತಗಲುವ ವೆಚ್ಚ, ರಾಷ್ಟ್ರ ಹಾಗೂ ರಾಜ್ಯ ಬಜೆಟ್ ಮಂಡನೆ, ವಾಣಿಜ್ಯ ಉದ್ಯಮ, ಉದ್ಯಮಿದಾರರು  ಇಂತಹ ಕ್ಷೇತ್ರಗಳಲಗಲಿ ಪರಿಣಿತಿ ಹೊಂದಿದ ವ್ಯಕ್ತಿಗಳನ್ನು ವ್ಯವಹಾರಿಕ ಪತ್ರಿಕೋದ್ಯಮದಲ್ಲಿ ನೇಮಕ ಮಡಲಾಗುತ್ತದೆ. ವಾಣಿಜ್ಯ ವಿಷಯದಲ್ಲಿ ನಿರ್ದಿಷ್ಟ ಡಿಗ್ರಿ ಅಥವಾ ಮಾಸ್ಟರ್ ಡಿಗ್ರಿ ಮಾಡಿದವರಿಗೆ ಮಾತ್ರ ಕೆಲಸ ನೀಡಲಾಗುತ್ತದೆ ಎಂಬ ಯಾವುದೇ ಕಟ್ಟುಪಾಡುಗಳಿಲ್ಲ. ಅರ್ಥವ್ಯವಸ್ಥೆ, ಯೋಜನೆಗಳು, ವಾಣಿಜ್ಯ ವಿಷಯದಲ್ಲಿ ಪರಿಣಿತ ಹೊಂದಿದ ಯಾರೊಬ್ಬರಾದರು ಈ ಕ್ಷೇತ್ರದಲ್ಲಿ ಕೆಲಸ ಮಾಡಬಹುದು. ಆದರೆ ಪದವಿ ವಿದ್ಯಾರ್ಹತೆ ಮಾತ್ರ ಕಡ್ಡಾಯ.
ಭಾರತದಲ್ಲಿನ ವ್ಯವಹಾರಿಕ ಪತ್ರಿಕೋದ್ಯಮದ ಸ್ಥಿತಿಗತಿ
1991 ನಂತರ ಭಾರತದಲ್ಲಿ ವ್ಯವಹಾರಿಕ ಪತ್ರಿಕೋದ್ಯಮ ಜನಪ್ರಿಯತೆಯನ್ನು ಪಡೆಯಿತು. ವಾಣಿಜ್ಯೀಕರಣದ ಛಾಪು ದೇಶದೆಲ್ಲೆಡೆ ಹರಡಿದಾಗ ಆರ್ಥಿಕ ವ್ಯವಸ್ಥೆಯನ್ನು ಗಟ್ಟಿಮಾಡುವ ದೃಷ್ಟಿಕೋನದೊಂದಿಗೆ ವ್ಯವಹಾರಿಕ ಪತ್ರಿಕೋದ್ಯಮ ಆರಂಭಗೊಂಡಿತು. ಭಾರತದಲ್ಲಿ ಅಂದಾಜು ನೂರಕ್ಕು ಹೆಚ್ಚು ಮುದ್ರಣ ಮಾಧ್ಯಮ ಹಾಗೂ ಎಲೆಕ್ಟ್ರಾನಿಕ್ ಮಾಧ್ಯಮಗಳು ವಾಣಿಜ್ಯ ವರದಿಗಳನ್ನು ನೀಡುತ್ತಿವೆ.
ಭಾರತದ ವಾಣಿಜ್ಯ ವರದಿಗಳನ್ನು ಪ್ರಕಟಿಸುವ ದಿನಪತ್ರಿಕೆಗಳು
1. ಬಿಸಿನೆಸ್ ಸ್ಟಾಂಡರ್ಡ 2. ದ ಎಕನೊಮಿಕ್ಸ ಟೈಮ್ಸ 3. ಫೈನಾನ್ಸಿಯಲ್ ಕ್ರೋನಿಕಲ್ 4. ಫೈನಾನ್ಸಿಯಲ್ ಎಕ್ಸಪ್ರೆಸ್ 5. ದ ಹಿಂದು ಬಿಸಿನೆಸ್ ಲೈನ್ 6. ಮಿಂಟ್
ಬಿಸಿನೆಸ್ ಸ್ಟಾಂಡರ್ಡ
ಇಂಗ್ಲೀಷ್ ಹಾಗೂ ಹಿಂದಿ ದಿನಪತ್ರಿಕೆ. 1975ರಲ್ಲಿ ಎಬಿಪಿ ಗ್ರೂಪ್ ಆರಂಭಿಸಿತು. ಪ್ರಸ್ತುತ ದೇಶದ 12 ಕೇಂದ್ರಗಳಲ್ಲಿ ಪ್ರಕಟಗೊಳ್ಳುತ್ತದೆ. ರಾಷ್ಟ್ರೀಯ ಹಾಗು ಅಂತರಾಷ್ಟ್ರೀಯ ವ್ಯವಹಾರಿಕ ಮತ್ತು ವಾಣಿಜ್ಯ ವಿಷಯಗಳಿಗೆ ಹೆಚ್ಚು ಆಧ್ಯತೆ.
ದ ಎಕನೊಮಿಕ್ಸ ಟೈಮ್ಸ್
ಇಂಗ್ಲೀಷ್ ದಿನಪತ್ರಿಕೆ. 1961ರಲ್ಲಿ ಆರಂಭಗೊಂಡಿತು. ದ ಟೈಮ್ಸ್ ಗ್ರೂಪ್ ಇದನ್ನು ಪ್ರಕಟಿಸುತ್ತದೆ. ದಿನನಿತ್ಯ 3 ಲಕ್ಷಕ್ಕೂ ಹೆಚ್ಚು ಪ್ರತಿಗಳು ಮುದ್ರಣಗೊಳ್ಳುತ್ತವೆ. 2015ರಿಂದ ಪ್ರಸ್ತುತ 'ಬೋಧಿಸತ್ವ ಗಂಗುಲಿ' ಇದರ ಸಂಪಾದಕರು.
ಫೈನಾನ್ಸಿಯಲ್ ಕ್ರೋನಿಕಲ್
2008 ಎಪ್ರಿಲ್ 16ರಂದು ಆರಂಭವಾಯಿತು. ಡೆಕನ್ ಕ್ರೋನಿಕಲ್ ಹೋಲ್ಡಿಂಗ್ಸ್ ಎಲ್‍ಟಿಡಿ ಇದರ ಮಾಲೀಕತ್ವವನ್ನು ಹೊಂದಿದೆ. ಇಂಗ್ಲೀಷ್ ದಿನಪತ್ರಿಕೆಯಾಗಿದ್ದು. ಸಹ ಸಂಪಾದಕರಾದ ಶೂಭ್ರಂಗ್ಶೂ ರೊಯ್ ಇದರ ಎಲ್ಲ ಉಸ್ತುವಾರಿಯನ್ನು ನೋಡಿಕೊಳ್ಳುತ್ತಾರೆ. ಎಲೆಕ್ಟ್ರಾನಿಕ್ ಮಾಧ್ಯಮದಲ್ಲಿ ಮೊದಲು ಆರಂಭಗೊಂಡು ನಂತರ ಮುದ್ರಣ ಮಾಧ್ಯಮವನ್ನು ಪ್ರಾರಂಭಿಸಿದ ಏಕೈಕ ದಿನಪತ್ರಿಕೆ ಎಂಬ ಹೆಗ್ಗಳಿಗೆ ಇದರದು.
ಫೈನಾನ್ಸಿಯಲ್ ಎಕ್ಸಪ್ರೆಸ್
1961 ರಂದೂ ಇಂಡಿಯನ್ ಎಕ್ಸಪ್ರೆಸ್ ಗ್ರೂಪ್‍ನಿಂದ ಪ್ರಾರಂಭವಾಯಿತು. ಇಂಗ್ಲೀಷ್ ಪತ್ರಿಕೆಯಾಗಿದ್ದು, ದೇಶದಲ್ಲೆ ವಾಣಿಜ್ಯ ವಿಷಯಗಲನ್ನು ನೀಡುವುದರಲ್ಲಿ ಮುಂಚೂಣಿಯಲ್ಲಿದೆ. 11 ಆವೃತ್ತಿಗಳನ್ನು ಹೊರತರುತ್ತದೆ. ದೆಹಲಿ ಇದರ ಮುಖ್ಯ ಕಛೇರಿ.
ದ ಹಿಂದು ಬಿಸಿನೆಸ್ ಲೈನ್
1994ರಲ್ಲಿ ಕಸ್ತೂರಿ ಆÀ್ಯಂಡ್ ಸನ್ಸ್ ಇವರು ಆರಂಭಿಸಿದರು. ಇಂಗ್ಲೀಷ್ ದಿನಪತ್ರಿಕೆಯಾಗಿದ್ದು ದಿನನಿತ್ಯ 1,17,000 ಪ್ರತಿಗಳು ಮುದ್ರಣಗೊಳ್ಳುತ್ತವೆ. ಚೆನೈ ಇದರ ಮುಖ್ಯ ಕಛೇರಿ. ದೇಶದ 17 ಕೇಂದ್ರಗಳಲ್ಲಿ ದಿನಪತ್ರಿಕೆ ಮುದ್ರಣಗೊಳ್ಳುತ್ತದೆ.
ಅವಕಾಶ ಹಾಗೂ ವ್ಯಾಪ್ತಿ
ಮುಂದುವರೆದ ರಾಷ್ಟ್ರಗಳಲ್ಲಿ ಈ ಕ್ಷೇತ್ರಕ್ಕೆ ತುಂಬ ಬೇಡಿಕೆ ಇದೆ, ಅಮೆರೀಕ, ಇಂಗ್ಲೆಂಡ, ಯೂರೋಪ್ ದೇಶಗಳಲ್ಲಿ ವ್ಯವಹಾರ, ವಾಣಿಜ್ಯಕ್ಕೆ ಹೆಚ್ಚಿನ ಆದ್ಯತೆ ಇರುವ ಕಾರಣದಿಂದ ವ್ಯವಹಾರಿಕ ಪತ್ರಿಕೋದ್ಯಮ ವಿಶಿಷ್ಟವಾಗಿ ಗಮನ ಸೆಳೆಯುತ್ತದೆ. ದೇಶದ ಬೆಳವಣಿಗೆಯಲ್ಲಿ ಅರ್ಥವ್ಯವಸ್ಥೆ ಪ್ರಮುಖ ಪಾತ್ರ ವಹಿಸುತ್ತದೆ. ಆ ದೃಷ್ಟಿಯಿಂದ ಮುಂದುವರೆಯುತ್ತಿರುವ ದೇಶಗಳಲ್ಲಿ ಈ ಕ್ಷೇತ್ರಕ್ಕೆ ಪ್ರಧಾನ ಆದ್ಯತೆ ನೀಡಲಾಗುತ್ತದೆ.
ನಿಯತಕಾಲಿಕಗಳು
ಭಾರತದಲ್ಲಿ ಹಲವು ವಾಣಿಜ್ಯ ಹಾಗು ವ್ಯವಹಾರಿಕ ನಿಯತಕಾಲಿಕಗಳು ಮುದ್ರಣಗೊಳ್ಳುತ್ತವೆ. ಅವುಗಳಲ್ಲಿ ಪ್ರಾದೇಶಿಕ ಭಾಷೆಯಲ್ಲಿ ಪ್ರಕಟಗೊಳ್ಳುವ ನಿಯತಕಾಲಿಕಗಳು ಹೊಲಿಸಿದರೆ ಇಂಗ್ಲೀಷ ಭಾಷೆಯಲ್ಲಿ ಪ್ರಕಟಗೊಳ್ಳುವ ನಿಯತಕಾಲಿಗಳ ಸಂಖ್ಯೆ ಭಾರತದಲ್ಲಿ ಹೆಚ್ಚು. ಅವುಗಳಲ್ಲಿ ಬ್ಯುಸಿನೆಸ್ ವಲ್ಡ್, ಔಟ್ಲುಕ್ ಮನಿ, ಬ್ಯುಸಿನೆಸ ಟುಡೇ, ಬ್ಯುಸಿನೆಸ್ ಇಂಡಿಯಾ, ಪೋಬ್ರ್ಸ ಇಂಡಿಯಾ ಟಾಪ್ ಸ್ಥಾನದಲ್ಲಿವೆ.
ಠಕ್ಕ ಬಿಟ್ರೆ ಸಿಕ್ಕ
ವರ್ಗ:ವರ್ಷ-೧೯೭೦ ಕನ್ನಡಚಿತ್ರಗಳು
ವ್ಯವಹಾರ ಪತ್ರಿಕೋದ್ಯಮ
ಬ್ಯುಸಿನೆಸ ಟುಡೇ
1992ರಲ್ಲಿ ಪ್ರಟನೆಯನ್ನು ಆರಂಭಿಸಿತು. 2.9 ಲಕ್ಷ ಒದುಗರನ್ನು ಹೊಂದಿದೆ. ಹದಿನೈದು ದಿನಗಳಿಗೊಮ್ಮೆ ಪ್ರಕಟವಾಗುತ್ತದೆ. ವಾಣಿಜ್ಯ, ಮಾರುಕಟ್ಟೆ, ಉದ್ಯಮದ ಕುರಿತಾದ ಸುದ್ದಿಗಳು ಹೆಚ್ಚು ಪ್ರಕಟವಾಗುತ್ತವೆ. ಎಲ್ಲ ವಿಷಯಗಳನ್ನು ಪಾರದರ್ಶಕ ದೃಷ್ಟಿಕೋನದಿಂದ ಅಳೆದು ಒದುಗರಿಗೆ ಮುಟ್ಟಿಸುವ ವಿಭಿನ್ತೆಯಿಂದ ಇದು ದೇಶದಲ್ಲೆ ಪ್ರಮುಖ ವಾಣಿಜ್ಯ ನಿತಕಾಲಿಕವಾಗಿ ಕರೆಯಲ್ಪಡುತ್ತದೆ.
ಪೋಬ್ರ್ಸ ಇಂಡಿಯಾ
ವ್ಯವಹಾರಿಕ ಹಾಗೂ ವಾಣಿಜ್ಯಕ್ಕೆ ಸಂಬಂಧಿಸಿದ ಸಲಹೆಗಳನ್ನು ನೀಡುವದು ಇದರ ಮುಖ್ಯ ಗುರಿ.
ಬ್ಯುಸಿನೆಸ್ ಇಂಡಿಯಾ ವಿಷಯ ಸಂಗ್ರಹಣೆ, ಪ್ರಸ್ತಾವಣೆ, ಆಧುನಿಕ ಟ್ರೆಂಡ್, ಸಂಖ್ಯೆಯಲ್ಲಿಯೂ ಭಾರತದಲ್ಲಿಯೇ ಯಶಸ್ವಿ ವಾಣಿಜ್ಯ ನಿಯತಕಾಲಿಕವಾಗಿದೆ.
ಉಲ್ಲೇಖಗಳು
ವರ್ಗ:ಪತ್ರಿಕೆ
ಫೆಬ್ರುವರಿ ೨೫
ಫೆಬ್ರವರಿ ೨೫ - ಫೆಬ್ರವರಿ ತಿಂಗಳಿನ ೨೫ನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೫೬ನೇ ದಿನ. ಈ ದಿನದ ನಂತರ ವರ್ಷದಲ್ಲಿ ೩೦೯ (ಅಧಿಕ ವರ್ಷದಲ್ಲಿ ೩೧೦) ದಿನಗಳು ಇರುತ್ತವೆ.
ಕೊಲಂಬಸ್
ಕೊಲಂಬಸ್ ಎಂಬದು ಈ ಕೆಳಗಿನವನ್ನು ಸೂಚಿಸಬಹುದು:
ಮೃತ್ಯುಪಂಜರದಲ್ಲಿ ಗೂಢಚಾರಿ ೫೫೫
ವರ್ಗ:ವರ್ಷ-೧೯೭೦ ಕನ್ನಡಚಿತ್ರಗಳು
ಪಾಟನ್
ಪಾಟನ್ (ಅನ್ಹಿಲ್‍ವಾಡ) ಇದು ಗುಜರಾತ್ ರಾಜ್ಯದ ಪಾಟನ್ ಜಿಲ್ಲೆಯ ಮುಖ್ಯ ಕೇಂದ್ರ. ಇದು ಮಧ್ಯಯುಗದಲ್ಲಿ ಗುಜರಾತಿನ ರಾಜಧಾನಿಯಾಗಿತ್ತು. ೧೦೦೦ನೆಯ ಇಸವಿಯ ಸುಮಾರಿಗೆ ಇದು ಜಗತ್ತಿನ ೧೦ನೆಯ ದೊಡ್ಡ ನಗರವಾಗಿತ್ತು ಎಂದು ಊಹಿಸಲಾಗಿದೆ..
ಇತಿಹಾಸ
ಈ ಪಟ್ಟಣವನ್ನು ಕಿ.ಶ.೭೪೫ರಲ್ಲಿ ಚೌಡ ವಂಶದ ಪ್ರಸಿದ್ಧ ದೊರೆಯಾದ ವನರಾಜ ಚೌಡ ಎಂಬವನು ಸ್ಥಾಪಿಸಿದನು.ಈ ವಂಶಜರು ಸುಮಾರು ೨೦೦ವರ್ಷಗಳ ಕಾಲ ಇದನ್ನು ಆಳಿದರು.ನಂತರ ಇದನ್ನು ಸೋಳಂಕಿ ವಂಶದವರು ಆಳಿದರು.ಇವರಲ್ಲಿ ೯೪೧ ರಿಂದ ೯೯೬ರ ವರೆಗೆ ಆಳಿದ ಮೂಲರಾಜ ಪ್ರಖ್ಯಾತನು.ಇವನು ಕಥಿಯಾವಾಡ,ಕಛ್ ಮತ್ತು ದಕ್ಷಿಣ ಗುಜರಾತ್‍ನವರೆಗೆ ಸಾಮ್ರಾಜ್ಯ ವಿಸ್ತರಿಸಿದನು.ಇವನ ಸಂತತಿಯವರು ಇನ್ನೂರು ವರ್ಷ ರಾಜ್ಯವಾಳಿದರು. ಇವರು ಶೈವರಾಗಿದ್ದು ಸೋಮನಾಥ ಪಾಟನ್ ನಲ್ಲಿರುವ ಸೋಮನಾಥ ದೇವಾಲಯದ ದೇವರ ಆರಾಧಕರಾಗಿದ್ದರು.ಘಜನಿಯ ಮೊಹಮ್ಮದನು ಸೋಮನಾಥ ದೇವಾಲಯವನ್ನು ಹಲವಾರು ಬಾರಿ ಕೊಳ್ಳೆ ಹೊಡದರೂ ಆಗ ರಾಜ್ಯವಾಳುತ್ತಿದ್ದ ಒಂದನೆಯ ಭೀಮನು ಈ ದೇವಾಲಯವನ್ನು ಪುನರ್ನಿಮಿಸಿದನು. ೧೨೪೨ರಲ್ಲಿ ಮೂಲರಾಜ ಸಂತತಿಯವರ ಅವಸಾನವಾಗಿ ದೋಲ್ಕದ ವಾಘೇಲರ ಕೈಗೆ ರಾಜ್ಯ ಹೋದರೂ ೧೨೯೮ರಲ್ಲಿ ಅಲ್ಲಾ ಉದ್ದೀನ್ ಖಿಲ್ಜಿಯ ಸ್ವಾಧೀನವಾಯಿತು .ಮುಂದೆ ಇದು ಬರೋಡದ ಮರಾಠಾ ರಾಜರ ಸ್ವಾಧೀನದಲ್ಲಿದ್ದು ಬರೋಡದೊಂದಿಗೆ ಸ್ವತಂತ್ರ ಭಾರತದಲ್ಲಿ ವಿಲೀನವಾಯಿತು.
ಉಲ್ಲೇಖಗಳು
೨.^https://dsal.uchicago.edu/reference/gazetteer/pager.html?objectid=DS405.1.I34_V05_390.gif
ವರ್ಗ:ಗುಜರಾತ್ ವರ್ಗ:ಐತಿಹಾಸಿಕ ಸ್ಥಳಗಳು ವರ್ಗ:ಇತಿಹಾಸ
ಹಾಮಾನಾ ಸಂಶೋಧನಾ ಕೇಂದ್ರ
ಸಂಶೋಧನೆಗೆ ಪ್ರಾಮುಖ್ಯತೆಯನ್ನು ನೀಡುವ ಸಲುವಾಗಿಯೇ ೨೦೦೬ರಲ್ಲಿ ಹಂಪಿಯ ಕನ್ನಡ ವಿಶ್ವವಿದ್ಯಾಲಯದ ಮಾನ್ಯೆತೆಯೋಂದಿಗೆ ಶ್ರೀ ಧಮ‌‌೯ಸ್ಥಳ ಮಂಜುನಾತೆಶ್ವರ ಕಾಲೇಜು. ಉಜರೆಯಲ್ಲಿ ಡಾ.ಹಾಮಾನಾ ಸಂಶೋಧನಾ ಕೇಂದ್ರವನ್ನು ಸ್ಥಾಪಿಸಲಾಗಿತು. ಸಂಶೋಧನೆಗೆ ಮಹತ್ವವನ್ನು ನೀಡುತ್ತಾ ಬರುತ್ತಿರುವ ಈ ಕೇಂದ್ರವು ಹಲವಾರು ಎಂ ಫಿಲ್ ಪಿಎಚ್ ಡಿ ಅದ್ಯಯನಗಳಿಗೆ ಸಾಕ್ಷಿಯಾಗಿದೆ. ಮೊದಲಿಗೆ ಹದಿನಾಲ್ಕು ಜನಾ ಸಂಶೋಧನಾ ಮಾಗ‌‌‌‌‌‍೯ದಶ೯ಕರನ್ನೊಳಗೊಂಡಿದ್ದ ಈ ಕೇಂದ್ರವು ಪ್ರಸ್ತುತ ಪರಿಸ್ಕೃತ ನಿಯಮಾವಳಿಯ ಪ್ರಕಾರ ಮಾಗ೯ದಶ೯ಕ್ಕರಾಗಿ ಡಾ. ಎಚ್. ಬಿ ಶ್ರೀದರ್ ಡಾ. ಬಿ ಪಿ ಸಂಪತ್ ಕುಮಾರ್. ಡಾ. ಎ ಜಯಕುಮಾರ ಶೆಟ್ಟಿ ಡಾ. ಬಿ ಪ್ರಭಾಕರ್ ಶಿಶಿಲ್ ಡಾ. ಎಸ್ ಗಣಪತಿ ಗೌಡ. ಇವರುಗಳನ್ನೊಳಗೊಂಡಿರುತ್ತದೆ,
ನಿಕಿತ ಸಿಂಗ್
ನಿಕಿತ ಸಿಂಗ್ ಭಾರತೀಯ ಕಾದಂಬರಿಗಾರ್ತಿ. ಇವರು ಅಕ್ಟೋಬರ್ ೬,೧೯೯೧ ರಂದು ಪಟ್ಣ, ಬಿಹಾರ್ ಎಂಬಲ್ಲಿ ಜನಿಸಿದರು.
ಆರಂಭಿಕ ಜೀವನ ಮತ್ತು ವೃತ್ತಿಜೀವನ
ಅವರು ೧೯ನೇ ವಯಸ್ಸಿನಲ್ಲಿ ಔಷಧೀಯ ಶಿಕ್ಷಣ ಓದುವಾಗ ತನ್ನ ಮೊದಲ ಪುಸ್ತಕ 'ಲವ್ @ ಫೇಸ್ಬುಕ್'' ಬರೆದರು. ಲವ್ @ ಫೇಸ್ಬುಕ್ ಒಂದು ಯುವ ವಯಸ್ಕರ ಪುಸ್ತಕ, ಹತ್ತೊಂಬತ್ತು ವರ್ಷದ ಹುಡುಗಿ ಒಬ್ಬ VJಯ ಪ್ರೇಮಪಾಶದಲ್ಲಿ ಸಿಲುಕುತ್ತಾಳೆ.
ಕಲ್ಪಿತ ಹೆಸರಾದ ಸಿದ್ಧಾರ್ಥ ಒಬೆರಾಯ್ ಅಡಿಯಲ್ಲಿ ತಮ್ಮ ಬ್ಯಾಕ್‍ಬೆಂಚರ್ಸ್ ಪುಸ್ತಕ ಸರಣಿಗೆ ಎರಡನೆ ಪುಸ್ತಕವನ್ನು ಬರೆದಿದ್ದಾಳೆ. ೨೦೧೩ರಲ್ಲಿ ಲೈವ್ ಭಾರತದ ಯುವ ಸಾಧಕರ ಪ್ರಶಸ್ತಿ ಪಡೆದರು.
ವರ್ಗ:ಕಾದಂಬರಿಗಾರ್ತಿ
ಧಾರ್ಮಿಕ ಗ್ರಂಥಗಳು
ಬಹುತೇಕ ಧರ್ಮಗಳಲ್ಲಿ ಕೆಲವು ಗ್ರಂಥಗಳನ್ನು ಪವಿತ್ರವೆಂದು ಪರಿಗಣಿಸಲಾಗುತ್ತದೆ. ಈ ಗ್ರಂಥಗಳನ್ನು ಕೆಲವು ಧರ್ಮಗಳು ದೈವಪ್ರೇರಿತವೆಂದು ಭಾವಿಸಿದೆರೆ, ಇನ್ನು ಕೆಲವು ಏಕೀಶ್ವರಾವಾದಿ ಧರ್ಮಗಳು ಈ ಗ್ರಂಥಗಳು ಸ್ವತಃ ಭಗವಂತನ ಮಾತುಗಳೇ ಎಂದು ಭಾವಿಸುತ್ತವೆ.
ಹಿಂದೂ ಧರ್ಮದ ಋಗ್ವೇದ ಕ್ರಿ.ಪೂ. ೧೫೦೦ರಿಂದ ಕ್ರಿ.ಪೂ. ೧೩೦೦ರ ಮಧ್ಯ ರಚಿತವಾಗಿರಬಹುದೆಂದು ನಂಬಲಾಗಿದೆ. ಆದ್ದರಿಂದ ಇದು ಜಗತ್ತಿನ ಅತೀ ಪುರಾತನ ಧಾರ್ಮಿಕ ಗ್ರಂಥಗಳಲ್ಲಿ ಒಂದು ಎಂದು ಪರಿಗಣಿತವಾಗಿದೆ. ಜೊರಾಸ್ಟರ ಧರ್ಮದ ಲಿಖಿತ ಸ್ವರೂಪವು ಕ್ರಿ.ಪೂ. ೧೧ನೇ ಶತಮಾನದಲ್ಲಿ ರಚಿತವಾಗಿರಬಹುದೆಂದು ನಂಬಲಾಗಿದೆ. ಆದರೆ ಸಾರ್ವಜನಿಕ ಪ್ರಸಾರಣೆಗೆ ಮೊದಲು ತಯಾರಲ್ಪಟ್ಟ ಗ್ರಂಥವೆಂದರೆ ಕ್ರಿ.ಶ. ೮೬೮ರಲ್ಲಿ ಮುದ್ರಿತವಾದ ಬೌದ್ಧ ಧರ್ಮದ ವಜ್ರ ಸೂತ್ರ.
ಪ್ರಮುಖ ಧರ್ಮ ಗ್ರಂಥಗಳು
ವರ್ಗ:ಧರ್ಮ ವರ್ಗ:ಧಾರ್ಮಿಕ ಗ್ರಂಥಗಳು
ನೊರ್ಮಾ ಅಲ್ವಾರೆಸ್
ನೊರ್ಮಾ ಅಲ್ವಾರೆಸ್ ಒಬ್ಬ ಭಾರತೀಯ ಸಮಾಜ ಸೇವಕಿ, ಪರಿಸರವಾದಿ, ವಕೀಲೆ ಮತ್ತು ಪರಿಸರ ಕ್ರಿಯಾ ಸಮೂಹವಾದ ಗೋವಾ ಫೌಂಡೇಶನ್‌ನ ಸ್ಥಾಪಕ ಸದಸ್ಯೆ.
ಓದು
ಮುಂಬೈನ ಸೇಂಟ್ ಕ್ಸೇವಿಯರ್ಸ್ ಕಾಲೇಜಿನಿಂದ ಕಾನೂನು ಪದವಿ ಪಡೆದರು.
ಪರಿಸರವಾದಿಯಾಗಿ
ಗೋವಾ ಫೌಂಡೇಶನ್‌ನ ಆಶ್ರಯದಲ್ಲಿ, ಅವರು 1987 ರಲ್ಲಿ ಗೋವಾದ ಮರಳು ದಿಬ್ಬಗಳನ್ನು ಉಳಿಸಲು ಸಾರ್ವಜನಿಕ ಹಿತಾಸಕ್ತಿ ಮೊಕದ್ದಮೆಯನ್ನು (ಪಿಐಎಲ್) ಪ್ರಾರಂಭಿಸಿದರು. ಹೀಗೆ ಅವರು 100 ಕ್ಕೂ ಹೆಚ್ಚು ಪಿಐಎಲ್ ಗಳಲ್ಲಿ ತೊಡಗಿಸಿಕೊಂಡಿದ್ದಾರೆ.
ಅಮಿಕಸ್ ಕ್ಯೂರಿಯಂತೆಯೂ ಸೇವೆ ಸಲ್ಲಿಸಿದ್ದಾರೆ.
ಡುಪಾಂಟ್ ಕಾರ್ಖಾನೆಯನ್ನು ನಿರ್ಬಂಧಿಸಲು ಅನುಕೂಲಕರ ನ್ಯಾಯಾಲಯದ ಆದೇಶವನ್ನು ಗೆಲ್ಲುವಲ್ಲಿ ಮತ್ತು ಗೋವಾದಲ್ಲಿ ಗಣಿಗಾರಿಕೆ ಚಟುವಟಿಕೆಗಳನ್ನು ನಿರ್ಬಂಧಿಸಿದ ಕೆಲಸಗಳ ಕುರಿತು ಅವರ ಪ್ರಯತ್ನಗಳು ಮಾಧ್ಯಮಗಳಲ್ಲಿ ವರದಿಯಾಗಿದೆ.
ಅವರು ಪೀಪಲ್ ಫಾರ್ ಅನಿಮಲ್ಸ್ (ಪ್ರಾಣಿ ಬೆಂಬಲ ಗುಂಪು) ನ ಅಧ್ಯಕ್ಷರಾಗಿದ್ದಾರೆ ಮತ್ತು ಪರಿಸರ ಕಾಳಜಿಯ ಕಾರ್ಯಕ್ರಮಗಳನ್ನು ಆಯೋಜಿಸುವ ಅದರ್ ಇಂಡಿಯಾ ಬುಕ್ ಸ್ಟೋರ್ ಮತ್ತು ಅದರ್ ಇಂಡಿಯಾ ಪ್ರೆಸ್ ನ ಸ್ಥಾಪಕರಾಗಿದ್ದಾರೆ.
ಜೀವನ
ಅಲ್ವಾರೆಸ್ ಅವರು ಪ್ರಸಿದ್ಧ ಪರಿಸರ ಕಾರ್ಯಕರ್ತ ಕ್ಲೌಡ್ ಅಲ್ವಾರೆಸ್ ಅವರನ್ನು ವಿವಾಹವಾದರು ಮತ್ತು ದಂಪತಿಗಳು ಗೋವಾದ ಪರ್ರಾದಲ್ಲಿ ತಮ್ಮ ಮೂವರು ಮಕ್ಕಳಾದ ರಾಹುಲ್, ಸಮೀರ್ ಮತ್ತು ಮಿಲಿಂದ್ ಅವರೊಂದಿಗೆ ವಾಸಿಸುತ್ತಿದ್ದಾರೆ.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ಬರೆದ ಲೇಖನ
ಅಂಜನೇರಿ
ಅಂಜನೇರಿ ಇದು ಮಹಾರಾಷ್ಟ್ರ ರಾಜ್ಯದ ನಾಸಿಕ್ ಸಮೀಪದ ಒಂದು ಪರ್ವತ ಸಮೂಹ.ಇದರ ಬಳಿ ಹಿಂದೂಗಳಿಗೆ ಪವಿತ್ರ ಕ್ಷೇತ್ರವಾದ ತ್ರ್ಯಂಬಕೇಶ್ವರವಿದೆ.ಇದು ಹನುಮಂತನ ಜನ್ಮಸ್ಥಳವೆಂದು ಆಸ್ತಿಕರು ನಂಬುತ್ತಾರೆ.ಈ ಊರಿನ ಹೆಸರನ್ನು ಹನುಮಂತನ ತಾಯಿ ಅಂಜನಿಯವರ ಹೆಸರಿನ ಮೇಲೆ ಇಡಲಾಗಿದೆ. ಈ ಊರು ಸಮುದ್ರ ಮಟ್ಟದಿಂದ ೪೨೬೪ ಅಡಿ ಮೇಲಿದೆ.
ಮಾ.ನಾ.ಚೌಡಪ್ಪ
ಪತ್ರಕರ್ತ, ಬಾನುಲಿ ಪ್ರಸಾರಕ ಹಾಗು ಸಾಹಿತಿ ಮಾ.ನಾ. ಚೌಡಪ್ಪನವರು ಹುಟ್ಟಿದ್ದು ೧೯೦೯ರ ಜುಲೈ ೨೯ ರಂದು.
ತುಮಕೂರು ಜಿಲ್ಲೆ, ತುರುವೇಕೆರೆ ತಾಲೂಕಿನ ಮಾಯಸಂದ್ರ ನಾರಸೀದೇವರಯ್ಯ ಹಾಗು ಲಕ್ಷ್ಮೀದೇವಮ್ಮ ಅವರ ಮೊದಲ ಮಗನಾದ ಚೌಡಪ್ಪ, ಮೈಸೂರಿನಲ್ಲಿ ಇಂಟರ್ರ್ಮೀಡಿಯೆಟ್ ಓದುತ್ತಿದ್ದಾಗ, ತಮ್ಮ ಗುರುಗಳಾದ ನಾ.ಕಸ್ತೂರಿ ಅವರ ಪ್ರಭಾವದಿಂದ ಸಾಹಿತ್ಯ, ಬಾನುಲಿ ಪ್ರಸಾರ ಮತ್ತು ಇತಿಹಾಸಗಳಲ್ಲಿ ಆಸಕ್ತಿ ಬೆಳೆಸಿಕೊಂಡರು.
ವೃತ್ತಿ ಜೀವನ
ಮೈಸೂರು ಮತ್ತು ಮದರಾಸು ಆಕಾಶವಾಣಿಗಳಲ್ಲಿ ಉದ್ಘೋಷಕ ಮತ್ತು ವಾರ್ತಾವಿಭಾಗದಲ್ಲಿ ದುಡಿಮೆ.
ನಂತರ ಪತ್ರಿಕೋದ್ಯಮಿ ಬಿ.ಎನ್.ಗುಪ್ತ ಅವರ ಜೊತೆ ಸೇರಿ ಪ್ರಜಾಮತ ವಾರಪತ್ರಿಕೆ ಸ್ಥಾಪನೆ ಮತ್ತು ಬೆಳವಣಿಗೆಯಲ್ಲಿ ಪ್ರಮುಖ ಪಾತ್ರವಹಿಸಿದರು. ಬ್ರಿಟಿಷರ ಆಡಳಿತ ವ್ಯಾಪ್ತಿಯಲ್ಲಿದ್ದ ಮೈಸೂರು ಸಂಸ್ಥಾನದವರು ಪ್ರಜಾಮತ ಪ್ರಕಟಣೆಯನ್ನು ನಿಷೇಧಿಸಿದಾಗ, ರಾತ್ರೋರಾತ್ರಿ ಮುಂಬಯಿ ಕರ್ನಾಟಕದ ಭಾಗವಾಗಿದ್ದ ಹುಬ್ಬಳ್ಳಿಗೆ ಹೋಗಿ, ಅಲ್ಲಿಂದ ಪ್ರಜಾಮತವನ್ನು ಹೊರಡಿಸಿದ ಸಾಹಸಿ ಚೌಡಪ್ಪ.
ಸಂಯುಕ್ತಕರ್ನಾಟಕ, ಕನ್ನಡದ ಮೊದಲ ಸಿನೆಮಾ ಪತ್ರಿಕೆ ವಾಕ್ಚಿತ್ರ, ಕಥಾಂಜಲಿ ಹೀಗೆ ಹಲವಾರು ಪತ್ರಿಕೆಗಳಲ್ಲಿ ಕೆಲಸಮಾಡಿ ನಂತರ ಬೆಂಗಳೂರು ಆಕಾಶವಾಣಿಯಲ್ಲಿ ಸಹನಿರ್ಮಾಪಕರಾಗಿ ಕಾರ್ಯ ನಿರ್ವಹಣೆ. ಆಕಾಶವಾಣಿಯಿಂದ ನಿವೃತ್ತರಾದ ಮೇಲೆ, ಕೆಲಕಾಲ ಕಾಂಗ್ರೆಸ್ ಪಕ್ಷದ ಕಾಂಗ್ರೆಸ್ ಸಂದೇಶ ಎಂಬ ಪತ್ರಿಕೆಯ ಪ್ರಕಟಣೆಯ ಜವಾಬ್ದಾರಿ ನಿರ್ವಹಣೆ. ೧೯೭೨ರಲ್ಲಿ ದೇವರಾಜ ಅರಸು ಅವರು ಕರ್ನಾಟಕದ ಮುಖ್ಯಮಂತ್ರಿಗಳಾದಾಗ, ಚೌಡಪ್ಪನವರನ್ನು ಮತ್ರಿಕಾ ಕಾರ್ಯದರ್ಶಿಗಳನ್ನಾಗಿ ಮಾಡಿಕೊಳ್ಳುವ ಇಂಗಿತ ವ್ಯಕ್ತಪಡಿಸಿದರು. ಇದೇ ಸಮಯಕ್ಕೆ ನಿರಂಜನ ಅವರು ತಾವು ಪ್ರಧಾನ ಸಂಪ್ಪಾದಕರಾಗಿದ್ದ ಕಿರಿಯರ ವಿಶ್ವಕೋಶ-ಜ್ಞಾನಗಂಗೋತ್ರಿಗೆ ಸಾಹಿತ್ಯ ಸಂಪಾದಕರಾಗಿ ಬರುವಂತೆ ಆಹ್ವಾನಿಸಿದರು. ಚೌಡಪ್ಪನವರು ಆಯ್ದುಕೊಂಡದ್ದು ಜ್ಞಾನಗಂಗೋತ್ರಿ ಕೆಲಸವನ್ನು!!
ಸಾಹಿತ್ಯ
ಆಕಾಶವಾಣಿ ನಿಲಯಗಳಲ್ಲಿ ಕೆಲಸ ಮಾಡುವಾಗ ಚೌಡಪ್ಪನವರು ರಚಿಸಿ ಪ್ರಸ್ತುತ ಪಡಿಸುತ್ತಿದ್ದ ಶಬ್ದಚಿತ್ರಗಳು, ರೇಡಿಯೋ ರೂಪಕಗಳು ಬಾನುಲಿ ಕೇಳುಗರಲ್ಲಿ ಅಪಾರ ಜನಪ್ರಿಯತೆ ಗಳಿಸಿದ್ದವು.
ಇತಿಹಾಸದ ಬಗ್ಗೆ ಅಪಾರ ಒಲವು ಹೊಂದಿದ್ದ ಚೌಡಪ್ಪನವರು ಬರೆದ ಐತಿಹಾಸಿಕ ಕಾದಂಬರಿ "ಶ್ರೀ ಕೃಷ್ಣಭೂಪಾಲ" ಮೈಸೂರು ರಾಜವಂಶದ ದೊರೆ ಮುಮ್ಮಡಿ ಕೃಷ್ಣರಾಜ ಒಡೆಯರ್ ಅವರ ಕಾಲಾವಧಿಯ ಹಂದರದ ಈ ಕಾದಂಬರಿಗೆ ಮೈಸೂರು ಸರ್ಕಾರದ ಪ್ರಶಸ್ತಿ ದೊರೆಯಿತು.
ಚೌಡಪ್ಪನವರು ರಚಿಸಿದ ಮತ್ತೊಂದು ಕಾದಂಬರಿ "ಕುಂತಿ" ಮಹಾಭಾರತದ ಕುಂತಿ ಪಾತ್ರದ ಮನಸ್ಸಿನ ಒಳನೋಟಗಳನ್ನು ಸೂಕ್ಷ್ಮವಾಗಿ ಚಿತ್ರಿಸುವ ಕೃತಿ. "ಕುಂತಿ" ಹೈಸ್ಕೂಲು ವಿದ್ಯಾರ್ಥಿಗಳಿಗೆ ಪಠ್ಯಪುಸ್ತಕವಾಗಿ ಸೂಚಿತವಾಗಿತ್ತು.
ಚೌಡಪ್ಪನವರು ಇತಿಹಾಸ, ಸಾಹಿತ್ಯ, ರಂಗಭೂಮಿ, ಚಲನಚಿತ್ರೋದ್ಯಮ - ಈ ವಿಷಯಗಳ ಬಗ್ಗೆ ವಿವಿದ ವಿಷಯ ವಿಶ್ವಕೋಶಗಳಿಗೆ ಪಾಂಡಿತ್ಯಪೂರ್ಣ ಲೇಖನಗಳನ್ನು ಬರೆದರು.
ಕನ್ನಡ ಚಲನಚಿತ್ರ ಪತ್ರಿಕೋದ್ಯಮದ ಆದ್ಯಪ್ರವರ್ತಕರಲ್ಲಿ ಒಬ್ಬರಾದ ಚೌಡಪ್ಪನವರನ್ನು ಕನ್ನಡ ವಾಕ್ಚಿತ್ರ ಸುವರ್ಣ ಮಹೋತ್ಸವ, ಭಾರತೀಯ ವಾಕ್ಚಿತ್ರ ಮಹೋತ್ಸವಗಳ ಸಂದರ್ಭದಲ್ಲಿ ಸನ್ಮಾನಿಸಲಾಯಿತು. ಕರ್ನಾಟಕ ಸರ್ಕಾರವು ಅವರಿಗೆ ಗೌರವ ಮಾಸಾಶನವನ್ನು ನೀಡಿ ಗೌರವಿಸಿತು.
ಮಾ.ನಾ.ಚೌಡಪ್ಪನವರು ೧೯೮೫ರ ಫೆಬ್ರವರಿ ೨೦ ರಂದು ಬೆಂಗಳೂರಿನಲ್ಲಿ ನಿಧನರಾದರು.
೨೦೦೯ ಮಾ.ನಾ.ಚೌಡಪ್ಪನವರ ಜನ್ಮ ಶತಮಾನೋತ್ಸವ ವರ್ಷ. ಆ ಸಂದರ್ಭದಲ್ಲಿ ಶ್ರೀ ಕೃಷ್ಣ ಭೂಪಾಲ ಕಾದಂಬರಿಯನ್ನು ಮರುಪ್ರಕಟಣೆ ಮಾಡಲಾಯಿತು.
ಮಕ್ಕಳ ಪುಸ್ತಕಗಳು
ರಾಷ್ಟ್ರೋತ್ಥಾನದ ಭಾರತ ಭಾರತಿ ಮಕ್ಕಳ ಪುಸ್ತಕ ಮಾಲಿಕೆಗಾಗಿ ಬರೆದ ಕೃತಿಗಳು
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ಮಾ.ನ.ಚೌಡಪ್ಪ ಮಾ.ನ.ಚೌಡಪ್ಪ ವರ್ಗ:ಮೈಸೂರಿನ ಬರಹಗಾರರು
ವೀಟ್ ಗ್ರಾಸ್(ಹಬ್ಬುಬೇರುಹುಲ್ಲು)
ಇತಿಹಾಸ
ಪಾಶ್ಚಿಮಾತ್ಯ ಜಗತ್ತಿನಲ್ಲಿ ವೀಟ್ ಗ್ರಾಸ್ ನ ಸೇವನೆಯು 1930ರಲ್ಲಿ, ಸಸ್ಯವನ್ನು ಜನಪ್ರಿಯಗೊಳಿಸುವ ನಿಟ್ಟಿನಲ್ಲಿ ಚಾರ್ಲ್ಸ್ F. ಸ್ಚನಬೆಲ್ ನಡೆಸಿದ ಪ್ರಯೋಗಗಳ ಪರಿಣಾಮವಾಗಿ ಆರಂಭಗೊಂಡಿತು.
ವ್ಯಾವಸಾಯಿಕ ರಸಾಯನವಿಜ್ಞಾನಿಯಾಗಿದ್ದ ಸ್ಚನಬೆಲ್, 1930ರಲ್ಲಿ ಎಳೆ ಹುಲ್ಲುಗಳೊಂದಿಗೆ ತಮ್ಮ ಮೊದಲ ಪ್ರಯೋಗಗಳನ್ನು ನಡೆಸಿದರು. ಇವರು ಸಾಯುವ ಹಂತದಲ್ಲಿದ್ದ ಒಂದು ಕೋಳಿಯನ್ನು ಬದುಕಿಸುವ ಪ್ರಯತ್ನದಲ್ಲಿ ಅದೇ ತಾನೇ ಕತ್ತರಿಸಿದ ಹುಲ್ಲನ್ನು ಅದರ ಉಪಚಾರಕ್ಕೆ ಬಳಸಿದರು. ಕೋಳಿಗಳು ಚೇತರಿಸಿಕೊಳ್ಳುವುದಷ್ಟೇ ಅಲ್ಲದೆ, ಆರೋಗ್ಯಕರವಾಗಿದ್ದ ಕೋಳಿಗಳಿಗಿಂತ ಅಧಿಕ ಪ್ರಮಾಣದಲ್ಲಿ ಮೊಟ್ಟೆಗಳನ್ನು ಇಡುತ್ತಿದ್ದವು. ಈ ಫಲಿತಾಂಶದಿಂದ ಉತ್ತೇಜನಗೊಂಡು, ಅವರು ತಮ್ಮ ಕುಟುಂಬ ಹಾಗು ನೆರೆಯವರಿಗೆ ಪೂರಕ ಆಹಾರವಾಗಿ ಹುಲ್ಲನ್ನು ಒಣಗಿಸಿ ಪುಡಿ ಮಾಡತೊಡಗಿದರು. ಅದರ ಮರು ವರ್ಷ, ಸ್ಚನಬೆಲ್ ಮತ್ತೊಮ್ಮೆ ತಮ್ಮ ಪ್ರಯೋಗವನ್ನು ನಡೆಸಿ ಇದೆ ರೀತಿಯಾದ ಫಲಿತಾಂಶಗಳನ್ನು ಪಡೆದರು. ಕೋಳಿಗಳು, ಈ ಹುಲ್ಲಿನೊಂದಿಗೆ ಪೂರಕವಾದ ಆಹಾರವನ್ನು ಸೇವಿಸಿದಾಗ ಅವುಗಳ ಮೊಟ್ಟೆ ಉತ್ಪತ್ತಿಯು ದ್ವಿಗುಣವಾಯಿತು. ಸ್ಚನಬೆಲ್ ತಮ್ಮ ಪರಿಶೋಧನೆಯನ್ನು ಧಾನ್ಯದ ಗಿರಣಿಗಳಲ್ಲಿ, ರಸಾಯನವಿಜ್ಞಾನಿಗಳ ನಡುವೆ ಹಾಗು ಆಹಾರ ಕ್ಷೇತ್ರದಲ್ಲಿ ಪ್ರಚಾರಪಡಿಸಲು ಆರಂಭಿಸಿದರು. ಎರಡು ದೊಡ್ಡ ಸಂಸ್ಥೆಗಳಾದ, ಕ್ವೇಕರ್ ಓಟ್ಸ್ ಹಾಗು ಅಮೆರಿಕನ್ ಡೈರೀಸ್ Inc.ಇದರ ಬಗ್ಗೆ ಮತ್ತಷ್ಟು ಸಂಶೋಧನೆ, ಅಭಿವೃದ್ಧಿ, ಹಾಗು ಪ್ರಾಣಿಗಳು ಹಾಗು ಮನುಷ್ಯರಿಗೆ ಹುಲ್ಲಿನ ಉತ್ಪನ್ನಗಳ ತಯಾರಿಕೆಗೆ ಲಕ್ಷಗಟ್ಟಲೆ ಡಾಲರುಗಳನ್ನು ಹೂಡಿಕೆ ಮಾಡಿದವು. 1940ರ ಸುಮಾರಿಗೆ, ಸ್ಚನಬೆಲ್ ರ ಪುಡಿ ರೂಪದ ಹುಲ್ಲಿನ ಉತ್ಪನ್ನವು ಅಮೆರಿಕನ್ ಸಂಯುಕ್ತ ಸಂಸ್ಥಾನ ಹಾಗು ಕೆನಡಾದ ಪ್ರಮುಖ ಔಷಧಿ ಅಂಗಡಿಗಳಲ್ಲಿ ಮಾರಾಟಕ್ಕೆ ಸಿದ್ಧಗೊಂಡವು.
ಸಾಗುವಳಿ
ಸ್ಚನಬೆಲ್ ರ ಸಂಶೋಧನೆಯು ಕಾನ್ಸಾಸ್ ನ ಹೊರಭಾಗದಲ್ಲಿ ಬೆಳೆಯಲಾದ ವೀಟ್ ಗ್ರಾಸ್ ನೊಂದಿಗೆ ನಡೆಸಲಾಗಿತ್ತು. ಅವರ ವೀಟ್ ಗ್ರಾಸ್ ಚಳಿಗಾಲ ಹಾಗು ವಸಂತ ಋತುವಿನ ಆರಂಭದವರೆಗೂ ನಿಧಾನವಾಗಿ ಬೆಳೆಯಲು 200 ದಿನಗಳನ್ನು ತೆಗೆದುಕೊಂಡಿತು, ಇದನ್ನು ಎಲೆ ಅಥವಾ ಕೊಂಬೆ ಹುಟ್ಟುವ ಹಂತದಲ್ಲಿ ಕಟಾವು ಮಾಡಲಾಯಿತು. ಈ ಹಂತದಲ್ಲಿ ಸಸ್ಯವು ಪೌಷ್ಟಿಕಾಂಶದ ಮೌಲ್ಯದಲ್ಲಿ ಅತ್ಯುಚ್ಚ ಪ್ರಮಾಣದಲ್ಲಿತ್ತು; ಎಲೆ ಅಥವಾ ಕೊಂಬೆಯ ಹುಟ್ಟಿನ ನಂತರ, ಹರಿತ್ತಿನ ಸಾರೀಕರಣಗಳು, ಪ್ರೋಟೀನ್ ಹಾಗು ಜೀವಸತ್ವಗಳು ತೀವ್ರವಾಗಿ ಕ್ಷೀಣಿಸುತ್ತವೆ. ಕಟಾವಾದ ಹುಲ್ಲನ್ನು ನಿರಾರ್ದ್ರಿಕರಣಗೊಳಿಸಿ, ಮನುಷ್ಯರು ಹಾಗು ಪ್ರಾಣಿಗಳ ಸೇವನೆಗಾಗಿ ಪುಡಿ ಹಾಗು ಮಾತ್ರೆಗಳ ರೂಪದಲ್ಲಿ ಸಿದ್ಧಪಡಿಸಲಾಗುತ್ತದೆ. ಒಳಾಂಗಣದಲ್ಲಿ ಹತ್ತು ದಿನಗಳ ಕಾಲ ಟ್ರೇನಲ್ಲಿ ಬೆಳೆಯಲಾದ ವೀಟ್ ಗ್ರಾಸ್ ಇದೆ ರೀತಿಯಾದ ಪೌಷ್ಟಿಕಾಂಶದ ಪ್ರಮಾಣವನ್ನು ಹೊಂದಿರುತ್ತದೆ. ಹೊರಾಂಗಣದಲ್ಲಿ ಬೆಳೆಯಲಾದ ವೀಟ್ ಗ್ರಾಸ್ ನ್ನು ಕಟಾವು ಮಾಡಿ, ಅತ್ಯಂತ ಕಡಿಮೆ ತಾಪಮಾನದಲ್ಲಿ ನಿರಾರ್ದ್ರಿಕರಣಗೊಳಿಸಿ ಮಾತ್ರೆ ಹಾಗು ಪುಡಿಯ ರೂಪದಲ್ಲಿ ಮಾರಾಟ ಮಾಡಲಾಗುತ್ತದೆ. ವೀಟ್ ಗ್ರಾಸ್ ನ ರಸದ ಪುಡಿಯೂ(ತಾಜಾ ಹುಲ್ಲಿನ ರಸವನ್ನು ಹಿಂಡಿ ನೀರನ್ನು ತೆಗೆದುಹಾಕಲಾಗುತ್ತದೆ) ಸಹ ಸಿಂಪಡಿಸಿ ಒಣಗಿಸಿದ ಅಥವಾ ಶೈತ್ಯೀಕರಿಸಿ ಒಣಗಿಸಿದ ರೂಪದಲ್ಲಿ ಲಭ್ಯವಿದೆ.
ಒಳಾಂಗಣದಲ್ಲಿ ಬೆಳವಣಿಗೆ ಹಾಗು ಬೂಸ್ಟು ಹಿಡಿಯುವಿಕೆ
ವೀಟ್ ಗ್ರಾಸ್ ನ್ನು ಒಳಾಂಗಣದಲ್ಲಿ ಸಾಮಾನ್ಯವಾಗಿ ಬೆಳೆಯಲು, ಅಧಿಕ ಇಳುವರಿಗಾಗಿ ಗೋಧಿ ಧಾನ್ಯದೊಂದಿಗೆ ಸಣ್ಣ ಟ್ರೇಗಳಲ್ಲಿ ಹುಲ್ಲನ್ನು ಒಟ್ಟಾಗಿ ಬೆಳೆಯುವ ಅಗತ್ಯವಿರುತ್ತದೆ. ಪ್ರತಿ ಗೋಧಿ ಬೀಜವು ಮೊಳಕೆಯೊಡೆಯುವುದಿಲ್ಲ. ಕುಡಿಯೊಡೆಯದ ಬೀಜಗಳಲ್ಲಿ ಬೂಸ್ಟು ಬೆಳವಣಿಗೆಯಾಗಿ ಅದು ಹತ್ತಿರದ ಮೊಳಕೆಯೊಡೆದ ಸಸ್ಯಗಳಿಗೂ ಸಹ ಹರಡಬಹುದು. ಇದು ಒಂದು ಅಹಿತಕರ ರುಚಿಯನ್ನು ಉಂಟುಮಾಡಬಹುದು ಜೊತೆಗೆ, ಕೆಲವೊಂದು ತೀವ್ರತರ ಪರಿಸ್ಥಿತಿಗಳಲ್ಲಿ ಅಲರ್ಜಿ ಪ್ರತಿರೋಧವನ್ನು ಉಂಟುಮಾಡಬಹುದು.
ಬಳಕೆ
ವೀಟ್ ಗ್ರಾಸ್ ನ್ನು ಗ್ರಾಹಕರು ಸರಾಸರಿ 3.5 ಗ್ರಾಂಗಳಷ್ಟು ಪ್ರಮಾಣದಲ್ಲಿ ಸೇವಿಸುತ್ತಾರೆ(ಪುಡಿ ಅಥವಾ ಮಾತ್ರೆಯ ರೂಪದಲ್ಲಿ). ಕೆಲವರು ಹಿಂಡಿದ ತಾಜಾ ರಸವನ್ನು ಒಂದು ಬಾರಿಗೆ 30 mlನಷ್ಟು ಪ್ರತಿ ದಿವಸ ಸೇವಿಸುತ್ತಾರೆ ಅಥವಾ, ಆರೋಗ್ಯದ ಅನುಕೂಲಕ್ಕಾಗಿ ಅದಕ್ಕೂ ಹೆಚ್ಚಿನ ಪ್ರಮಾಣವಾದ 2–4 ozನ್ನು(60 - 120 ml) ಪ್ರತಿ ದಿನ 1-3 ಬಾರಿ ಖಾಲಿ ಹೊಟ್ಟೆಯಲ್ಲಿ ಹಾಗು ಊಟಕ್ಕಿಂತ ಮುಂಚೆ ಸೇವಿಸುತ್ತಾರೆ. ನಿರ್ವಿಷೀಕರಣಕ್ಕಾಗಿ, ಕೆಲವರು ಪ್ರತಿ ದಿನ 3–4 ಬಾರಿ ಸೇವನೆ ಮಾಡುತ್ತಾರೆ. ಕಳಪೆಯಾದ ಆಹಾರಕ್ರಮವನ್ನು ಹೊಂದಿರುವವರು ವೀಟ್ ಗ್ರಾಸ್ ನ ಅಧಿಕ ಪ್ರಮಾಣದ ಸೇವನೆಯಿಂದ ಪಿತ್ತೊದ್ರೇಕವನ್ನು ಅನುಭವಿಸಬಹುದು.
ಆರೋಗ್ಯ ಸಮರ್ಥನೆಗಳು
ವೀಟ್ ಗ್ರಾಸ್ ನ ಪ್ರತಿಪಾದಕರು ಅದರ ಆರೋಗ್ಯದ ಲಕ್ಷಣಗಳಿಂದಾಗಿ ಹಲವು ಸಮರ್ಥನೆಗಳನ್ನು ನೀಡುತ್ತಾರೆ, ಇದರಂತೆ ಇದರ ಸೇವನೆಯಿಂದಾಗಿ ಉತ್ತಮ ಆರೋಗ್ಯದಿಂದ ಹಿಡಿದು ಕ್ಯಾನ್ಸರ್ ನ ತಡೆಗಟ್ಟುವಿಕೆ ಹಾಗು ಭಾರಿ-ಲೋಹಗಳ ನಿರ್ವಿಷೀಕರಣವು ಒಳಗೊಂಡಿದೆ. ಈ ಸಮರ್ಥನೆಗಳು ವೈಜ್ಞಾನಿಕ ಸಾಹಿತ್ಯದಲ್ಲಿ ರುಜುವಾತುಗೊಂಡಿಲ್ಲ, ಆದಾಗ್ಯೂ ಮಾನವನ ಆಹಾರ ಕ್ರಮದಲ್ಲಿ ಹರಿತ್ತವು ಲಾಭದಾಯಕ ಪರಿಣಾಮವನ್ನು ಬೀರುತ್ತದೆಂಬುದನ್ನು ಸಮರ್ಥಿಸಲು ಕೆಲವು ಸಾಕ್ಷ್ಯಾಧಾರಗಳಿವೆ. ಕೆಲವು ಸಂಶೋಧನೆಗಳು, ಹರಿತ್ತವು ಅಧಿಕವಾಗಿರುವ ಆಹಾರಗಳಿಗೆ ಸಂಬಂಧಿಸಿವೆ, ಇದು ಅಧಿಕವಾಗಿರುವ ಎಲೆಯುಳ್ಳ ಹಸಿರು ತರಕಾರಿಗಳ ಸೇವನೆಯಿಂದ ಕರುಳಿನ ಕ್ಯಾನ್ಸರ್ ನ ಪ್ರಮಾಣವನ್ನು ಕಡಿಮೆಯಾಗುತ್ತದೆ ಎಂದು ತೋರಿಸಿವೆ.
ಇತರ ಹಲವು ಸಣ್ಣ ಅಧ್ಯಯನಗಳು ಹಾಗು ಪ್ರಾಯೋಗಿಕ ಯೋಜನೆಗಳು ವೀಟ್ ಗ್ರಾಸ್ ರಸದ ಸಂಭಾವ್ಯ ಪ್ರಯೋಜನಗಳನ್ನು ಗುರುತಿಸಿವೆ. ಸ್ಲೋಯನ್ ಕೆಟ್ಟೆರಿಂಗ್ ಸ್ಮಾರಕ ಕ್ಯಾನ್ಸರ್ ಕೇಂದ್ರದ ಪ್ರಕಾರ, ಅಲ್ಸರೆಟಿವ್ ಕಾಲ್ಲಿಟಿಸ್ ಗೆ ವೀಟ್ ಗ್ರಾಸ್ ನ ಚಿಕಿತ್ಸೆಗೆ ಮತ್ತಷ್ಟು ಸಂಶೋಧನೆಯ ಅಗತ್ಯವಿದೆ; ಒಂದು ಸಣ್ಣ ಪ್ರಾಯೋಗಿಕ ಯೋಜನೆಯು, ವೀಟ್ ಗ್ರಾಸ್ ರಸದ ನಿಯಮಿತ ಸೇವನೆಯು ಗುದನಾಳದ ರಕ್ತಸ್ರಾವವನ್ನು ಮಹತ್ವವಾಗಿ ಕಡಿಮೆಗೊಳಿಸುವುದರ ಜೊತೆಗೆ ಕಾಯಿಲೆಯ ಒಟ್ಟಾರೆ ಕಾರ್ಯ ಚಟುವಟಿಕೆಯನ್ನು ಕಡಿಮೆ ಮಾಡಿತು.
ಮತ್ತೊಂದು ಪ್ರಾಯೋಗಿಕ ಪರೀಕ್ಷೆಯಲ್ಲಿ, ಪ್ರತಿ ನಿತ್ಯವೂ ವೀಟ್ ಗ್ರಾಸ್ ರಸವನ್ನು ಸೇವಿಸಿದ ಸ್ತನ ಕ್ಯಾನ್ಸರ್ ರೋಗಿಗಳಿಗೆ, ಚಿಕಿತ್ಸೆಯ ಪರಿಣಾಮದಲ್ಲಿ ಯಾವುದೇ ಕೊರತೆಯುಂಟಾಗಾದೆ ರಕ್ತದ ಹಾಗು ಕೀಮೋಥೆರಪಿಯ ಸಂದರ್ಭದಲ್ಲಿ ಮೂಳೆಕೊಬ್ಬಿನ-ನಿರ್ಮಾಪನಾ ಔಷಧೀಕರಣದ ಅಗತ್ಯವು ಕಡಿಮೆಯಾಗುತ್ತದೆ.
ವೀಟ್ ಗ್ರಾಸ್ ಗೆ ಪ್ರತಿಯಾಗಿ ಸಾಮಾನ್ಯ ತರಕಾರಿಗಳು
ವೀಟ್ ಗ್ರಾಸ್ ನ ಪ್ರತಿಪಾದಕ ಸ್ಚನಬೆಲ್ 1940ರಲ್ಲಿ, "ಹದಿನೈದು ಪೌಂಡ್ ಗಳಷ್ಟು ವೀಟ್ ಗ್ರಾಸ್, 350 ಪೌಂಡ್ ನಷ್ಟು ಸಾಧಾರಣ ತೋಟದ ತರಕಾರಿಗಳಿಗೆ ಸಮನಾಗಿದೆ", 1:23ರಷ್ಟು ಅನುಪಾತದಲ್ಲಿ. ಇತರ ತರಕಾರಿಗಳಿಗೆ ಹೋಲಿಸಿದರೆ ಜೀವಸತ್ವ ಹಾಗು ಖನಿಜಾಂಶಗಳು ಅಸಮತೆಯಿಂದ ಕೂಡಿದುದೆಂಬ ವಾದಗಳ ಹೊರತಾಗಿಯೂ, ವೀಟ್ ಗ್ರಾಸ್ ರಸದ ಪೌಷ್ಟಿಕಾಂಶವು ಸಾಮಾನ್ಯ ತರಕಾರಿಗಳಿಗೆ ಸ್ಥೂಲವಾಗಿ ಸರಿಸಮನಾಗಿದೆ (ಕೋಷ್ಟಕ 1ನ್ನು ನೋಡಿ).
ಒಂದು ಜೀವಾಧಾರಕ ಪೌಷ್ಟಿಕವಾದ ಜೀವಸತ್ವ B12 ನ ಅಂಶದಲ್ಲಿ ಅಧಿಕವಾಗಿರುವ ವೀಟ್ ಗ್ರಾಸ್ ಇತರ ತರಕಾರಿಗಳಿಗಿಂತ ಉತ್ತಮವಾದುದ್ದೆನಿಸಿದೆ. ಜನಪ್ರಿಯ ನಂಬಿಕೆಗೆ ವಿರುದ್ಧವಾಗಿ, B12 ಜೀವಸತ್ವವು ವೀಟ್ ಗ್ರಾಸ್ ಅಥವಾ ಯಾವುದೇ ತರಕಾರಿಯಲ್ಲಿ ಇರುವುದಿಲ್ಲ, ಬದಲಿಗೆ ಇದು ಸಸ್ಯಗಳ ಮೇಲೆ ಜೀವಿಸುವ ಸೂಕ್ಷ್ಮಜೀವಿಗಳ ಉಪೋತ್ಪನ್ನವಾಗಿರುತ್ತದೆ. . ಸಸ್ಯಗಳನ್ನು ಸೇವಿಸುವುದಕ್ಕೆ ಮುಂಚೆ ತೊಳೆದರೆ, ನೀರಿನಲ್ಲಿ ವಿಲೇಯವಾಗುವ B12 ನಾಶವಾಗುತ್ತದೆ, ಇದರಿಂದ ಹೆಚ್ಚಿನ ಸಸ್ಯಗಳು B12ನ ಆಧಾರವನ್ನು ಹೊಂದಿರುವ ಬಗ್ಗೆ ಖಾತರಿ ಇರುವುದಿಲ್ಲ.
ನಿರ್ವಿಷೀಕರಣ
ವೀಟ್ ಗ್ರಾಸ್ ನ ಬಗ್ಗೆ ಇರುವ ಮತ್ತೊಂದು ಸಾಮಾನ್ಯ ಸಮರ್ಥನೆಯೆಂದರೆ ಇದು ನಿರ್ವಿಷೀಕರಣವನ್ನು ಉತ್ತೇಜಿಸುತ್ತದೆ. ಈ ಸಮರ್ಥನೆಗೆ ಸಹಾಯಕವಾಗಿರುವ ಸೀಮಿತ ದತ್ತಾಂಶವು ಹೆಚ್ಚಿನ ಹಸಿರು ತರಕಾರಿಗಳಿಗೆ ಅನ್ವಯವಾಗುತ್ತವೆ.
ಸೊಗಲ
ಬೆಳಗಾವಿ ಜಿಲ್ಲೆಯಲ್ಲಿರುವ ಸೊಗಲ ಕ್ಷೇತ್ರವು ಒಂದು ಧಾರ್ಮಿಕ ಸ್ಥಳ. ಬೆಳಗಾವಿ ನಗರದಿಂದ ಸುಮಾರು ೬೦ ಕಿ.ಮೀ ಮತ್ತು ಬೈಲಹೊಂಗಲ ಪಟ್ಟಣದಿಂದ ೧೬ ಕಿ.ಮೀ ದೂರದಲ್ಲಿದೆ. ಈ ಸ್ಥಳ ಸವದತ್ತಿ ತಾಲೂಕಿನಲ್ಲಿದ್ದು ತಾಲೂಕು ಕೇಂದ್ರದಿಂದ ೩೫ ಕಿ.ಮೀ ಅಂತರದಲ್ಲಿದೆ. ಸೊಗಲ ಕ್ಷೇತ್ರವು ಹಲವಾರು ದೇವಾಲಯಗಳನ್ನು ಒಳಗೊಂಡಿದೆ. ಅವುಗಳಲ್ಲಿ ಪ್ರಮುಖವಾದುದು ಸೋಮೇಶ್ವರನ ದೇವಸ್ಥಾನ. ಎತ್ತರದ ಬಂಡೆಗಲ್ಲಿನ ಮೇಲೆ ನಿರ್ಮಿಸಿರುವ ಈ ದೇವಾಲಯ ರಾಷ್ಟ್ರಕೂಟರ ಕಾಲದಲ್ಲಿ ನಿರ್ಮಿಸಲಾಗಿದೆ. ಇಲ್ಲಿರುವ ಬೆಟ್ಟಗಳ ನಡುವಿನಿಂದ ಪ್ರಾಕೃತಿಕವಾಗಿ ಹರಿಯುತ್ತಿರುವ ತೊರೆಯೊಂದು ಜಲಪಾತದಂತೆ ಧುಮುಕುವುದರಿಂದ ಇದು ಸೊಗಲ ಜಲಪಾತ ಎಂದು ಕರೆಯಲ್ಪಡುತ್ತದೆ. ದೇವಾಲಯದ ಬಳಿಯೇ ಈ ಜಲಧಾರೆ ಸುಮಾರು ೧೫ ಅಡಿ ಎತ್ತರದಿಂದ ಧುಮುಕಿ ನಂತರ ಸ್ವಲ್ಪ ಮುಂದಕ್ಕೆ ಹರಿದು ಜಲಧಾರೆಯಾಗಿ ೧೨೦ ಅಡಿ ಆಳಕ್ಕೆ ಬೀಳುತ್ತದೆ.
ಇತಿಹಾಸ
ಇಲ್ಲಿ ದೊರೆತಿರುವ ಕ್ರಿ.ಶ.೯೮೦ರ ಚಾಲುಕ್ಯ ಇಮ್ಮಡಿ ತೈಲಪನ ಕಾಲದ ಶಾಸನದ ಪ್ರಕಾರ ತ್ರೇತಾಯುಗದ ಅಂತ್ಯದಲ್ಲಿದ್ದ ರಾವಣನ ಅನುಚರರಾದ ಮಾಲಿ ಮತ್ತು ಸುಮಾಲಿ ಎಂಬ ಶಿವಭಕ್ತರು ಈ ಸ್ಥಳದಲ್ಲಿ ಸೋಮೇಶ್ವರ ದೇವಾಲಯವನ್ನು ಪ್ರತಿಷ್ಠಾಪಿಸಿದರೆಂದು ಮತ್ತು ಆಗ ಈ ಸ್ಥಳವನ್ನು ’ಸುಮಾಲಿ’ ಎಂದು ಕರೆಯಲಾಗುತ್ತಿತ್ತು ಎಂದು ತಿಳಿಸಲಾಗಿದೆ. ನಂತರ ಸುಗೋಲ (ಅಥವಾ ಸುಗೊಳ) ಎಂಬ ಮುನಿಯು ಇಲ್ಲಿ ತಪಸ್ಸು ಮಾಡಿದ್ದನೆಂಬ ಕಾರಣದಿಂದ ಈ ಸ್ಥಳಕ್ಕೆ ಈಗ ’ಸೊಗಲ’ ಎಂಬ ಹೆಸರು ಬಂತು. ರಟ್ಟ ಅರಸರು ಇದನ್ನು ತಮ್ಮ ರಾಜಧಾನಿಯನ್ನಾಗಿ ಮಾಡಿಕೊಂಡು ಇಲ್ಲಿಂದ ಆಳ್ವಿಕೆ ಆರಂಭಿಸಿದರು. ರಾಷ್ಟ್ರಕೂಟರ ಕಾಲದ ಈ ದೇವಾಲಯವನ್ನು ಕ್ರಿ.ಶ. ೯೫೦-೯೭೪ರ ಅವಧಿಯಲ್ಲಿ ಕಟ್ಟಿರಬಹುದಾಗಿದೆ.
ಸ್ಥಳ ವಿವರಗಳು
ಜಲಪಾತದ ಪೂರ್ವ ಮಗ್ಗುಲಿನ ಮೆಟ್ಟಿಲುಗಳನ್ನೇರುತ್ತ ಸಾಗಿದರೆ ಮುಂದೆ ಸೋಮೇಶ್ವರ ಹಾಗೂ ಶಿವ ಪಾರ್ವತಿ ದೇವಾಲಯಗಳು ಹಾಗೂ ಎರಡು ಜಲಧಾರೆಗಳನ್ನು ಕಾಣಸಿಗುತ್ತವೆ. ಇಲ್ಲಿನ ಶಿವಪಾರ್ವತಿ ಹಾಗೂ ಸೋಮೇಶ್ವರ ದೇವಾಲಯ ಪಕ್ಕದಲ್ಲಿ ಮೇಲುಗಡೆ ಮೆಟ್ಟಿಲು ಏರಿ ಬಂದರೆ ಜಿಂಕೆವನ ಇದೆ. ಜಿಂಕೆಗಳಷ್ಟೇ ಅಲ್ಲ ಪಾರಿವಾಳ, ನವಿಲುಗಳು, ಮೊಲಗಳು ಇಲ್ಲಿವೆ. ಈ ಪ್ರದೇಶದಲ್ಲಿ ತೆಂಗು, ಸಪೋಟ, ಮಾವು, ನಿಂಬೆ, ಕದಳಿ, ಪಪ್ಪಾಳೆ, ಹುಲುಗಲು, ಶ್ರೀಗಂಧ, ಜಾಜಿಮಲ್ಲಿಗೆ ಮುಂತಾದ ನೂರಾರು ವನಸ್ಪತಿ ಸಸ್ಯಸಂಕುಲವಿದೆ. ಅಲ್ಲಲ್ಲಿ ಸಿದ್ದಿಪುರುಷರ ಗುಹೆಗಳಿದ್ದು ಆಶ್ರಮಗಳಲ್ಲಿ ಯೋಗಿಗಳ ವಾಸವಿದೆ. ಕಡಿದಾದ ಬೆಟ್ಟದಲ್ಲಿ ವಿಶ್ರಾಂತಿ ನೆಲೆಗಳು, ಅಲ್ಲಲ್ಲಿ ಕಟ್ಟಡಗಳು, ಅಡ್ಡಾಡಲು ಮೆಟ್ಟಿಲುಗಳನ್ನು ನಿರ್ಮಿಸಿದ್ದು ಪ್ರವಾಸಿಗರಿಗೆಂದೇ ಇಲ್ಲಿ ಅನೇಕ ಅನುಕೂಲತೆಗಳನ್ನು ಮಾಡಲಾಗಿದೆ, ವಸತಿಗೃಹಗಳ ವ್ಯವಸ್ಥೆ ಕೂಡ ಉಂಟು. ಈ ಬೆಟ್ಟಗಳ ಮೇಲೆ ಪಾಳುಬಿದ್ದ ಕೋಟೆಯೊಂದಿದ್ದು ಅದನ್ನು ಕದಂಬರಾಯನ ಕೋಟೆ ಎಂದು ಕರೆಯಲಾಗುತ್ತದೆ.
ಧಾರ್ಮಿಕ ಪರಂಪರೆ
ಸೊಗಲ ಧಾರ್ಮಿಕ ಹಾಗೂ ಐತಿಹಾಸಿಕ ಪರಂಪರೆ ಹೊಂದಿದೆ. ಸೊಗಲ ಕ್ಷೇತ್ರದ ಆರಾಧ್ಯ ದೈವ ಸೋಮೇಶ್ವರ. ಇದು ವಿಶಾಲವಾದ ಗರ್ಭಗೃಹ, ಅರ್ಧಮಂಟಪ, ನವರಂಗ ಹಾಗೂ ಮುಖಮಂಟಪ ಹೊಂದಿದೆ. ಇಲ್ಲಿ ಮಕರ ಸಂಕ್ರಾಂತಿಯಂದು ತೆಪ್ಪೋತ್ಸವ, ಹೋಳಿ ಹುಣ್ಣಿಮೆಯ ಹಿಂದಿನ ಸೋಮವಾರದಂದು ಸೋಮಲಿಂಗೇಶ್ವರ ರಥೋತ್ಸವ ಜರುಗುತ್ತದೆ. ರಾಷ್ಟ್ರಕೂಟರು, ಚಾಲುಕ್ಯರು, ಕದಂಬ ಅರಸರು ಇಲ್ಲಿನ ಸೋಮೇಶ್ವರನ ಆರಾಧಕರಾಗಿದ್ದರು. ಸೋಮೇಶ್ವರ ದೇವಾಲಯವಲ್ಲದೇ ವೀರಭದ್ರ, ಬೋರಮ್ಮ ಅಥವಾ ಭ್ರಮರಾಂಭ, ಕಾಳಮ್ಮ, ಕಣ್ವಋಷಿ, ತಿಮ್ಮಯ್ಯ. ಮಲ್ಲಿಕಾರ್ಜುನ, ಶಿವಪಾರ್ವತಿ ಮೊದಲಾದ ದೇವಾಲಯಗಳಿವೆ. ಪಾರ್ವತಿಯು ಉಗ್ರವಾದ ತಪಸ್ಸನ್ನು ಆಚರಿಸಿ ಶಿವನನ್ನು ಒಲಿಸಿಕೊಂಡು ವಿವಾಹವಾದ ಸಂಕೇತವಾಗಿ ಶಿವ ಪಾರ್ವತಿ ದೇವಾಲಯ ಖ್ಯಾತಿ ಪಡೆದಿದೆ.
ಆಕರಗಳು
ಸೊಗಲದ ಸೊಗಸು - ವಿಜಯಕರ್ನಾಟಕ ಪತ್ರಿಕೆ
ಹೊರಕೊಂಡಿಗಳು
ವರ್ಗ:ಇತಿಹಾಸ ವರ್ಗ:ಐತಿಹಾಸಿಕ ಸ್ಥಳಗಳು ವರ್ಗ:ಪ್ರವಾಸೋದ್ಯಮ ವರ್ಗ:ಜಲಪಾತಗಳು ವರ್ಗ:ಕರ್ನಾಟಕದ ಜಲಪಾತಗಳು ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು ವರ್ಗ:ದೇವಾಲಯಗಳು ವರ್ಗ:ಬೆಳಗಾವಿ ಜಿಲ್ಲೆಯ ಪ್ರವಾಸಿ ತಾಣಗಳು ವರ್ಗ:ಧಾರ್ಮಿಕ ಕ್ಷೇತ್ರಗಳು
ಕ್ರಿ.ಪೂ. ೫ನೇ ಶತಮಾನ
ಕ್ರಿಸ್ತಪೂರ್ವ ೫ನೇ ಶತಮಾನ ಜನವರಿ ೧, ಕ್ರಿ.ಪೂ. ೫೦೦ರಂದು ಪ್ರಾರಂಭವಾಗಿ ಡಿಸೆಂಬರ್ ೩೧, ಕ್ರಿ.ಪೂ. ೪೦೧ರಂದು ಮುಕ್ತಾಯವಾಯಿತು.
ಪ್ರಮುಖ ವ್ಯಕ್ತಿಗಳು
ವರ್ಗ:ಕ್ರಿಸ್ತಪೂರ್ವ ಶತಮಾನಗಳು
ಸ್ಟೀವ್ ಇರ್ವಿನ್
right|thumb|ಸ್ಟೀವ್ ಇರ್ವಿನ್
ಸ್ಟೀವ್ ಇರ್ವಿನ್ (ಫೆಬ್ರುವರಿ ೨೨ ೧೯೬೨ - ಸೆಪ್ಟೆಂಬರ್ ೪ ೨೦೦೬), ಆಸ್ಟೇಲಿಯಾದ ಪ್ರಸಿದ್ಧ ವನ್ಯಜೀವಿ ಸಂರಕ್ಷಕ ಹಾಗು ವನ್ಯಜೀವಿ ಚಲನಚಿತ್ರಕಾರ. ಡಿಸ್ಕವರಿ ಚಾನೆಲ್ ಹಾಗು ಅನಿಮಲ್ ಪ್ಲ್ಯಾನೆಟ್ ಗಳಲ್ಲಿ ಇವರ ಪ್ರಸಿದ್ಧ ಟೀ.ವಿ ಕಾರ್ಯಕ್ರಮ ಕ್ರೊಕೊಡೈಲ್ ಹಂಟರ್ ಪ್ರಸಾರವಾಗುತಿತ್ತು. ಇದರಿಂದಾಗಿ ಇವರು ಸ್ವತ: ಕ್ರೊಕೊಡೈಲ್ ಹಂಟರ್ ಎಂದೇ ಚಿರಪರಿಚಿತರಾಗಿದ್ದರು.
ನಿರ್ಭೀತಿಯಿಂದ, ಮೊಸಳೆಗಳೊಂದಿಗೆ ಇವರು ನಡೆಸಿಕೊಡುತ್ತಿದ್ದ ಟೀವಿ ಕಾರ್ಯಕ್ರಮ ಎಲ್ಲರಿಗೂ ಮೆಚ್ಚುಗೆಯಾಗಿತ್ತು. ವನ್ಯಜೀವಿಗಳು, ಅದರಲ್ಲೂ ಹಾವು ಹಾಗು ಮೊಸಳೆಗಳ ಬಗ್ಗೆ ಜನರಲ್ಲಿ ಅರಿವು ಮೂಡಿಸಿ ಅವುಗಳ ಸಂರಕ್ಷಣೆಯಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು.
right|thumb|240px|ಆಸ್ಟೇಲಿಯಾ ಜೂನಲ್ಲಿ ಮೊಸಳೆಗಳೊಂದಿಗೆ ಸ್ಟೀವ್ ಇರ್ವಿನ್
ನಿಧನ
ಇರ್ವಿನ್ ಅವರು ಸ್ಟಿಂಗ್‌ರೇಗಳ ಬಗ್ಗೆ ಸಮುದ್ರದಾಳದಲ್ಲಿ ಹೊಸ ಡೊಕ್ಯುಮೆಂಟರಿ ತಯಾರಿಸುವಾಗ ಸ್ಟಿಂಗ್‌ರೇನ ಬಾರ್ಬಿನ ಇರಿತದಿಂದ ಸಾವಿಗೀಡಾದರು.
ಆರ್ಡಿಪಿಥೆಕಸ್
ಆರ್ಡಿಪಿಥೆಕಸ್
ಆರ್ಡಿಪಿಥೆಕಸ್ ಮಾನವ ಮತ್ತು ಚಿಂಪಾಜಿ ಪ್ರಜಾತಿಗಳು ಪ್ರತ್ಯೇಕವಾದ ನಂತರದ ಮಾನವನ ಪೂರ್ವಜರಲ್ಲಿ ಈವರೆಗೆ ಪಳೆಯುಳಿಕೆ ದೊರಕಿರುವ ಅತ್ಯಂತ ಹಳೆಯ ಪ್ರಜಾತಿ.
ಉಲ್ಲೇಖ
ವರ್ಗ:ಮಾನವ ವಿಕಾಸ ವರ್ಗ:ಹೊಮಿನಿಡೆ ಕುಟುಂಬ
ಆಶೀರ್ವಾದ
ಆಶೀರ್ವಾದವು ಯಾವುದರಲ್ಲಾದರೂ ಪಾವಿತ್ರ್ಯ, ಆಧ್ಯಾತ್ಮಿಕ ಮುಕ್ತಿ, ದೈವಿಕ ಸಂಕಲ್ಪ, ಅಥವಾ ಒಬ್ಬರ ಭರವಸೆ ಅಥವಾ ಅನುಮೋದನೆಯ ತುಂಬುವಿಕೆ. ಹಿಂದೂಧರ್ಮದಲ್ಲಿ ಪೂಜೆಯು ವಿವಿಧ ದೇವತೆಗಳು, ವಿಶೇಷ ವ್ಯಕ್ತಿಗಳು, ಅಥವಾ ವಿಶೇಷ ಅತಿಥಿಗಳಿಗೆ ಒಂದು ಅರ್ಪಣೆಯಾಗಿ ಹಿಂದೂಗಳಿಂದ ಆಚರಿಸಲಾಗುವ ಒಂದು ಧಾರ್ಮಿಕ ಕ್ರಿಯಾವಿಧಿ. ಅದು ಒಬ್ಬ ದೇವತೆ ಅಥವಾ ವಿಶೇಷ ವ್ಯಕ್ತಿಗೆ ಉಡುಗೊರೆ ಅಥವಾ ಅರ್ಪಣೆಯನ್ನು ಕೊಡುವ ಮತ್ತು ಅವರ ಅನುಮೋದನೆಯನ್ನು ಸ್ವೀಕರಿಸುವ ಉದ್ದೇಶದ ಮಾದರಿಯಲ್ಲಿದೆ. ವರ್ಗ:ಧಾರ್ಮಿಕ ವರ್ತನೆ ಮತ್ತು ಅನುಭವ
ಬ್ರಾಹುಯಿ
ವರ್ಗ:ಪಾಕಿಸ್ತಾನ
ಅನುಗೃಹ
ಅನುಗೃಹವು ಕರ್ನಾಟಕದ ಮುಖ್ಯಮಂತ್ರಿಯ ಅಧಿಕೃತ ನಿವಾಸವಾಗಿದೆ. ಇದು ತನ್ನ ರಾಜಧಾನಿ ಬೆಂಗಳೂರಿನ ಕುಮಾರಕೃಪ ರಸ್ತೆಯಲ್ಲಿದೆ ಮತ್ತು ಮುಖ್ಯಮಂತ್ರಿಯ ಗೃಹ ಕಚೇರಿಯ ಪಕ್ಕದಲ್ಲಿರುವ 60 ಕಟ್ಟಡಗಳನ್ನು ಹೊಂದಿಹೊಕೊಂಡಿದೆ. ಅನುಗೃಹವನ್ನು ಹೆಚ್ಚು ಕಾವಲು ಕಾಯಲಾಗಿದ್ದು, ಬೆಂಗಳೂರಿನ ಸುರಕ್ಷಿತ ಮನೆಗಳಲ್ಲಿ ಒಂದಾಗಿದೆ. ಅನುಗೃಹಕ್ಕೆ ವಾಸ್ತು ದೋಷವಿದೆ ಎಂಬ ನಂಬಿಕೆಯೂ ಇದೆ, ಹಲವಾರು ಮುಖ್ಯಮಂತ್ರಿಗಳು ಕಟ್ಟಡದಲ್ಲಿ ವಾಸಿಸುವ ಮೊದಲು ಮನೆಗೆ ನವೀಕರಣದ ಅಗತ್ಯವಿರುತ್ತದೆ. ಅನುಗೃಹದ ಪ್ರಸ್ತುತ ನಿವಾಸಿ ಬಿ ಎಸ್ ಯಡಿಯೂರಪ್ಪನವರು.
ಸಂಸ್ಕಾರ (ಚಲನಚಿತ್ರ)
ಈ ಚಿತ್ರ ನಾಯಕ ಗಿರೀಶ್ ಕಾರ್ನಾಡ್ ಹಾಗು ನಾಯಕಿ ಸ್ನೇಹಲತಾ ರೆಡ್ಡಿ.ಪಟ್ಟಾಭಿರಾಮ ರೆಡ್ಡಿಯವರು ಈ ಚಿತ್ರದ ನಿರ್ದೇಶನ ಹಾಗು ನಿರ್ಮಾಣ ಮಾಡಿರುವರು.
ಹೃದಯದ ಆವರ್ತನ
ಹೃದಯದ ಆವರ್ತನ ಇದು ಒಂದು ಹೃದಯದ ಬಡಿತದ ಪ್ರಾರಂಭದಿಂದ ಮತ್ತೊಂದು ಬಡಿತದ ಪ್ರಾರಂಭದವರೆಗೆ ಸಂಭವಿಸುವ ರಕ್ತದ ಪ್ರವಹಿಸುವಿಕೆ ಅಥವಾ ರಕ್ತದ ಒತ್ತಡಕ್ಕೆ ಸಂಬಂಧಿಸಿದ ಎಲ್ಲಾ ಅಥವಾ ಯಾವುದಾದರೂ ಘಟನೆಗಳನ್ನು ಉಲ್ಲೇಖಿಸುವ ಶಬ್ದವಾಗಿದೆ. ಹೃದಯ ಆವರ್ತನದ ಆವರ್ತನ ವೇಗವು ಹೃದಯ ಬಡಿತ ವೇಗ ಎಂದು ಕರೆಯಲ್ಪಡುತ್ತದೆ. ಹೃದಯದ ಪ್ರತಿ ಬಡಿತವು ಐದು ಪ್ರಮುಖ ಹಂತಗಳನ್ನು ಒಳಗೊಂಡಿರುತ್ತವೆ: ಮೊದಲನೆಯದು, "ವಿಳಂಬ ವ್ಯಾಕೋಚನ", ಯಾವಾಗ ಸೆಮಿಲ್ಯುನರ್ ಕವಾಟಗಳು ಮುಚ್ಚಲ್ಪಡುತ್ತವೆಯೋ, ಏಟ್ರಿಯೋವೆಂಟ್ರಿಕ್ಯುಲರ್ (AV) ಕವಾಟಗಳು ತೆರೆಯಲ್ಪಡುತ್ತವೆಯೋ ಮತ್ತು ಪೂರ್ತಿ ಹೃದಯವು ವಿರಮಿಸಿದ ಸ್ಥಿತಿಯಲ್ಲಿರುತ್ತದೆಯೋ ಆಗ ಅದನ್ನು ವಿಳಂಬ ವ್ಯಾಕೋಚನ ಎನ್ನುವರು. ಎರಡನೆಯದು, "ಹೃತ್ಕರ್ಣದ ಸಂಕುಚನ", ಯಾವಾಗ ಹೃತ್ಕರ್ಣವು ಸಂಕುಚಿಸಲ್ಪಡುತ್ತದೆಯೋ, ಏಟ್ರಿಯೋವೆಂಟ್ರಿಕ್ಯುಲರ್ ಕವಾಟಗಳು ತೆರೆಯಲ್ಪಡುತ್ತವೆಯೋ, ಮತ್ತು ರಕ್ತವು ಹೃತ್ಕರ್ಣದಿಂದ ದೇಹದೊಳಗಿನ ಕುಹರಕ್ಕೆ ಪ್ರವಹಿಸುತ್ತದೆಯೋ ಆಗ ಇದು ಸಂಭವಿಸುತ್ತದೆ. ಮೂರನೆಯದು, "ಭಿನ್ನಗಾತ್ರದ ಕುಹರಗಳ ಸಂಕೋಚನ", ಈ ಸಂದರ್ಭದಲ್ಲಿ ಕುಹರಗಳು ಸಂಕುಚಿಸಲು ಪ್ರಾರಂಭಿಸುತ್ತವೆ, ಆಟ್ರಿಯೋವೆಂಟ್ರಿಕ್ಯುಲರ್ ಮತ್ತು ಸೆಮಿಲ್ಯುನರ್ ಕವಾಟಗಳು ತೆರೆಯಲ್ಪಡುತ್ತವೆ, ಮತ್ತು ಅಲ್ಲಿ ಗಾತ್ರದಲ್ಲಿ ಯಾವುದೇ ಬದಲಾವಣೆಯಿರುವುದಿಲ್ಲ. ನಾಲ್ಕನೆಯದು, "ಕುಹರಗಳ ನಿಷ್ಕಾಸನ", ಯಾವಾಗ ಕುಹರಗಳು ಖಾಲಿಯಾಗಲ್ಪಡುತವೆಯೋ ಮತ್ತು ಸಂಕುಚಿತವಾಗುತ್ತವೆಯೋ, ಮತ್ತು ಸೆಮಿಲ್ಯುನರ್ ಕವಾಟಗಳು ತೆರೆಯಲ್ಪಡುತ್ತವೆಯೋ ಆಗ ಇದು ಸಂಭವಿಸುತ್ತದೆ. "ಭಿನ್ನಗಾತ್ರದ ಕುಹರಗಳ ವಿರಮಿಸುವಿಕೆ" ಈ ಐದನೆಯ ಹಂತದ ಸಮಯದಲ್ಲಿ, ಒತ್ತಡವು ಕಡಿಮೆಯಾಗುತ್ತದೆ, ಕುಹರದೊಳಗಡೆ ರಕ್ತವು ಪ್ರವೇಶಿಸುವುದಿಲ್ಲ, ಕುಹರಗಳು ಸಂಕುಚನಗೊಳ್ಳುವುದನ್ನು ನಿಲ್ಲಿಸುತ್ತವೆ ಮತ್ತು ವಿರಮಿಸಲು ಪ್ರಾರಂಭಿಸುತ್ತವೆ, ಮತ್ತು ಮಹಾಪಧಮನಿಯಲ್ಲಿನ ರಕ್ತದ ಒತ್ತಡದ ಕ್ರಣದಿಂದ ಸೆಮಿಲ್ಯುನರ್ ಕವಾಟಗಳು ಮುಚ್ಚಲ್ಪಡುತ್ತವೆ.
ಹೃದಯದ ಆವರ್ತನದುದ್ದಕ್ಕೂ, ರಕ್ತದ ಒತ್ತಡವು ಹೆಚ್ಚಾಗುತ್ತದೆ ಮತ್ತು ಕಡಿಮೆಯಾಗುತ್ತದೆ. ಹೃದಯ ಆವರ್ತನವು, ಸೈನೋ-ಹೃತ್ಕರ್ಣದ ಗಂಟು ಮತ್ತು ಏಟ್ರಿಯೋವೆಂಟ್ರಿಕ್ಯುಲರ್ ಗಂಟುಗಳೊಳಗೆ ಕಂಡುಬರುವ ವಿಶೇಷ ರೀತಿಯ ಹೃದಯದ ಕೋಶಗಳ ಮೂಲಕ ಉತ್ಪತ್ತಿ ಮಾಡಲ್ಪಟ್ಟ ವಿದ್ಯುತ್ ಪ್ರಚೋದನೆಗಳಂತಹ ಒಂದು ಸರಣಿ ಪ್ರಚೋದನೆಗಳಿಂದ ಸಂಯೋಜಿಸಲ್ಪಡುತ್ತದೆ. ಹೃದಯದ ಸ್ನಾಯುವು, ಬಾಹ್ಯ ನರಗಳ ಸಹಾಯವಿಲ್ಲದೇ ತಮ್ಮಷ್ಟಕ್ಕೇ ತಾವೇ ಸಂಕುಚನಗೊಳ್ಳುವಿಕೆಯನ್ನು ಪ್ರಾರಂಭಿಸುವ ಮೈಯೋಸೈಟ್ (ಸಂಕುಚನಗೊಳ್ಳುವ ಕೋಶ) ಸ್ನಾಯುಗಳಿಂದ ರಚಿಸಲ್ಪಟ್ಟಿದೆ (ಚಯಾಪಚಯ ಬೇಡಿಕೆಯ ಕಾರಣದಿಂದ ಹೃದಯ ಬಡಿತ ವೇಗವನ್ನು ಬದಲಾಯಿಸುವುದರ ವಿನಾಯಿತಿಯ ಜೊತೆ). ಸಾಧಾರಣವಾದ ಸಂದರ್ಭಗಳ ಅಡಿಯಲ್ಲಿ, ಪ್ರತಿ ಆವರ್ತನವು ಸರಿಸುಮಾರಾಗಿ ಒಂದು ಸೆಕೆಂಡ್ ಅನ್ನು ತೆಗೆದುಕೊಳ್ಳುತ್ತದೆ.
ಹೃತ್ಕರ್ಣ ಸಂಕುಚನ
ಹೃತ್ಕರ್ಣ ಸಂಕುಚನ ವು ಎಡ ಭಾಗದ ಮತ್ತು ಬಲಭಾಗದ ಹೃತ್ಕರ್ಣಗಳ ಹೃದಯದ ಸ್ನಾಯುಗಳ (ಮಯೋಕಾರ್ಡಿಯಾ ) ಸಂಕುಚನವಾಗಿದೆ. ಸಾಮಾನ್ಯವಾಗಿ, ಎರಡೂ ಹೃತ್ಕರ್ಣಗಳೂ ಒಂದೇ ಸಮಯದಲ್ಲಿ ಸಂಕುಚನಗೊಳ್ಳುತ್ತವೆ. ಸಂಕುಚನ ಎಂಬ ಶಬ್ದವು ಸ್ನಾಯುವಿನ ಸಂಕುಚನ (ಚಲನೆ ಅಥವಾ ಚಿಕ್ಕದಾಗಿಸುವಿಕೆ) ಶಬ್ದಕ್ಕೆ ಸಮ ಅರ್ಥವನ್ನು ಕೊಡುವಂತದ್ದಾಗಿದೆ. ವಿದ್ಯುತ್ ಪರಿಣಾಮದ ಸಂಕುಚನ ಇದು ಹೃದಯದ ಕೋಣೆಗಳ ಮಯೋಕಾರ್ಡಿಯಮ್‌ಗಳನ್ನು ಸಂಕುಚನಗೊಳಿಸಲು ಪ್ರಚೋದಿಸುವ ಒಂದು ವಿದ್ಯುತ್ ಪರಿಣಾಮದ ಚಟುವಟಿಕೆಯಾಗಿದೆ. ಇದನ್ನು ನಂತರದಲ್ಲಿ ಹೃದಯದ ಯಾಂತ್ರಿಕ ಸಂಕುಚನ ಎಂದು ಕರೆಯಲ್ಪಡುವ ಯಾಂತ್ರಿಕ ಸಂಕುಚನ ವು ಅನುಸರಿಸುತ್ತದೆ.
ಹೃತ್ಕರ್ಣವು ಸಂಕುಚಿಸಿದಂತೆ, ಪ್ರತಿ ಹೃತ್ಕರ್ಣದಲ್ಲಿನ ರಕ್ತದ ಒತ್ತಡವು ಏರುತ್ತದೆ, ಅದು ಹೆಚ್ಚುವರಿ ರಕ್ತವನ್ನು ಕುಹರದೊಳಕ್ಕೆ ಪ್ರವೇಶಿಸುವಂತೆ ಒತ್ತಡವನ್ನು ಹೇರುತ್ತದೆ. ರಕ್ತದ ಹೆಚ್ಚುವರಿ ಪ್ರವಹಿಸುವಿಕೆಯು ಹೃತ್ಕರ್ಣದ ತೀವ್ರತೆ (ಚೇತರಿಕೆ ಶಕ್ತಿ) ಎಂದು ಕರೆಯಲ್ಪಡುತ್ತದೆ.
70% ರಕ್ತ ಪ್ರವಾಹಗಳು ನಿಷ್ಕ್ರಿಯವಾಗಿ ಕುಹರದ ಕೆಳಭಾಗದಲ್ಲಿರುತ್ತವೆ, ಆದ್ದರಿಂದ ಹೃತ್ಕರ್ಣಗಳು ಹೆಚ್ಚಿನ ಪ್ರಮಾಣದಲ್ಲಿ ಸಂಕುಚನಗೊಳ್ಳುವ ಅವಶ್ಯಕತೆಯಿರುವುದಿಲ್ಲ.
ಹೃದಯದಲ್ಲಿ ಸಹಜ ಸ್ಥಿತಿಯ ವಿದ್ಯುತ್ ಪರಿಣಾಮದ ಸಾಗಣೆಯ ನಷ್ಟ ಸಂಭವಿಸಿದ್ದರೆ, ಉದಾಹರಣೆಗೆ ಹೃತ್ಕರ್ಣದ ಕಂಪನ, ಹೃತ್ಕರ್ಣದ ಹೊಡೆದುಕೊಳ್ಳುವಿಕೆ, ಮತ್ತು ಹೃದಯದ ಪೂರ್ತಿಯಾದ ಪ್ರತಿಬಂಧ ಸ್ಥಿತಿಗಳಲ್ಲಿ ಹೃತ್ಕರ್ಣದ ತೀವ್ರತೆಯು ಅಲ್ಲಿ ಸಂಭವಿಸುವುದಿಲ್ಲ,  ಹೃತ್ಕರ್ಣದ ತೀವ್ರತೆಯು ಹೃದಯದ ಸ್ಥಿತಿಯನ್ನು ಆಧರಿಸಿ ಗುಣಲಕ್ಷಣಗಳಲ್ಲೂ ಭಿನ್ನವಾಗಿರುತ್ತದೆ, ಉದಾಹರಣೆಗೆ ಸೆಟೆದುಕೊಂಡ ಹೃದಯ, ಅದು ವ್ಯಾಕೋಚನಕ್ಕೆ ಸಂಬಂಧಿಸಿದ ಸ್ನಾಯುವು ಸರಿಯಾಗಿ ಕಾರ್ಯನಿರ್ವಹಿಸಲಾಗದ ಸ್ಥಿತಿಯನ್ನು ಹೊಂದಿರುವ ರೋಗಿಗಳಲ್ಲಿ ಕಂಡುಬರುತ್ತದೆ.
ಹೃತ್ಕರ್ಣ ಸಂಕುಚನದ ಕಂಡುಹಿಡಿಯುವಿಕೆ
ಹೃತ್ಕರ್ಣದ ವಿದ್ಯುತ್ ಪರಿಣಾಮದ ಸಂಕುಚನವು ಇಸಿಜಿಯ ಮೇಲೆ ಪಿ ತರಂಗಗಳ ಪ್ರಾರಂಭಿಸುವಿಕೆಯ ಜೊತೆ ಪ್ರಾರಂಭವಾಗುತ್ತದೆ. ದ್ವಿಧ್ರುವೀಕರಣದ (ಅಥವಾ ವಿಧ್ರುವೀಕರಣ) ತರಂಗಗಳು ಬಲಭಾಗದ ಹೃತ್ಕರ್ಣದ ಮೇಲ್ಭಾಗದಲ್ಲಿ ಸ್ಥಾಪಿತಗೊಂಡ ಸೈನೋಹೃತ್ಕರ್ಣದ ಗಂಟಿನ ಕಾರಣದಿಂದ ಎರಡೂ ಹೃತ್ಕರ್ಣಗಳನ್ನು ಏಕಕಾಲದಲ್ಲಿ ಸಂಕುಚನಗೊಳ್ಳುವುದನ್ನು ಪ್ರಚೋದಿಸುತ್ತದೆ. ಈ ಹಂತದಲ್ಲಿ 30% ಕುಹರಗಳು ತುಂಬಿಕೊಳ್ಳಲ್ಪಡುತ್ತವೆ.
ಕುಕ್ಷೀಯ (ಕುಹರದ) ಸಂಕುಚನ
ಕುಕ್ಷೀಯ ಸಂಕುಚನವು ಎಡಭಾಗದ ಮತ್ತು ಬಲಭಾಗದ ಕುಹರಗಳ ಸ್ನಾಯುಗಳ (ಮಯೋಕಾರ್ಡಿಯಾ ) ಸಂಕುಚನವಾಗಿದೆ.
ನಿಷ್ಕಾಸನ ಹಂತದ ನಂತರದ ಭಾಗಗಳಲ್ಲಿ, ಕುಹರದ ಒತ್ತಡವು ಮಹಾಪಧಮನಿಯ ಒತ್ತಡಕ್ಕಿಂತಲೂ ಕೆಳಗಿರಲ್ಪಟ್ಟಾಗ್ಯೂ, ಮಹಾಪಧಮನಿಯ ರಕ್ತದ ಜಡತ್ವದ ಶಕ್ತಿಯ ಕಾರಣದಿಂದಾಗಿ ಮಹಾಪಧಮನಿಯ ಕವಾಟವು ಸ್ಪಷ್ಟ ಗೋಚರವಾಗಿ ಇರಲ್ಪಡುತ್ತದೆ.
ಹೃದಯ ಆವರ್ತನದುದ್ದಕ್ಕೂ ಮಹಾಪಧಮನಿಯ ಒತ್ತಡದ ಚಿತ್ರಣವು, ಮಹಾಪಧಮನಿಯ ಕವಾಟದ ಮುಚ್ಚುವಿಕೆಯ ಜೊತೆ ಸಂಪೂರ್ಣ ಸಾದೃಯವನ್ನು ಹೊಂದುವ ಒಂದು ಸ್ವಲ್ಪ ಕಡಿಮೆಯಾಗುವಿಕೆಯನ್ನು ತೋರಿಸುತ್ತದೆ. ಚಿತ್ರಣದಲ್ಲಿನ ಕಡಿಮೆಯಾಗುವಿಕೆಯು ಒಂದು ಸಂಕ್ಷಿಪ್ತ ಏರಿಕೆ ನಂತರ ಹಂತ ಹಂತವಾದ ಇಳಿಕೆಗಳನ್ನು ಅನುಸರಿಸುತ್ತದೆ. ಚಿತ್ರಣದಲ್ಲಿನ ಕಡಿಮೆ ಪ್ರಮಾಣದ ಹೆಚ್ಚುವಿಕೆಯು "ದ್ವಿಸ್ಪಂದನದ ಹಂತ" ಅಥವಾ "ಇನ್ಸಿಶ್ಯೂರ್" ಎಂದು ಕರೆಯಲ್ಪಡುತ್ತದೆ, ಮತ್ತು ಹೃತ್ಕರ್ಣದ ಒತ್ತಡದಲ್ಲಿನ ಒಂದು ಕ್ಷಣಿಕವಾದ ಹೆಚ್ಚಳವನ್ನು ಪ್ರತಿನಿಧಿಸುತ್ತದೆ. ಕುಹರಗಳು ವ್ಯಾಕೋಚನವನ್ನು ಪ್ರವೇಶಿಸುತ್ತಿರುವಂತೆ, ಎಡಭಾಗದ ಕುಹರಗಳಿಗೆ ವಾಪಾಸಾದ ಮಹಾಪಧಮನಿಯ ಪ್ರವಹಿಸುವಿಕೆಯ ಸಂಕ್ಷಿಪ್ತ ಹಿಂಚಲನೆಯು ಮಹಾಪಧಮನಿಯ ಕವಾಟಗಳು ಮುಚ್ಚುವುದಕ್ಕೆ ಕಾರಣವಾಗುತ್ತವೆ. ಇದು ಸೆಮಿಲ್ಯುನರ್ ಕವಾಟಗಳು ಮತ್ತು ಮಹಾಪಧಮನಿಯ ಹಿಗ್ಗುವಿಕೆಯ ಹಿಂಚಲನದಿಂದ ಉಂಟಾದ ಮಹಾಪಧಮನಿಯ ಒತ್ತಡದಲ್ಲಿನ ಕಡಿಮೆ ಪ್ರಮಾಣದ ಹೆಚ್ಚುವಿಕೆಗೆ ಕಾರಣವಾಗುತ್ತದೆ.
ಹೃದಯ ಶಬ್ದಗಳು
ಕುಹರದ ಸಂಕುಚನದ ಪ್ರಾರಂಭ ದಲ್ಲಿ, ಎಡಭಾಗದ ಮತ್ತು ತ್ರಿಕೋನಾಕಾರದ ಮೂರು ಭಾಗಗಳಿರುವ ಕವಾಟಗಳ ಮುಚ್ಚುವಿಕೆಯು (ಈ ಎರಡೂ ಕವಾಟಗಳು ಜೊತೆಯಾಗಿ ಏಟ್ರಿಯೋವೆಂಟ್ರಿಕ್ಯುಲರ್ (ಹೃತ್ಕರ್ಣ ಕುಹರ) ಕವಾಟಗಳು ಎಂದು ಕರೆಯಲ್ಪಡುತ್ತವೆ) ಹೃದಯವು ತನ್ನ ಬಡಿತವಾಗಿ ಉಂಟುಮಾಡುವ "ಲಬ್-ಡಬ್" ಶಬ್ದದ ಮೊದಲಿನ ಭಾಗಕ್ಕೆ ಕಾರಣವಾಗುತ್ತದೆ. ಔಪಚಾರಿಕವಾಗಿ, ಈ ಶಬ್ದವು ಹೃದಯ ಮೊದಲ ಸ್ವರ ಅಥವಾ ಎಸ್1  ಎಂದು ಕರೆಯಲ್ಪಡುತ್ತದೆ. ಹೃದಯದ ಮೊದಲ ಶಬ್ದವು ಎಡಭಾಗದ ಮತ್ತು ತ್ರಿಕೋಣಾಕಾರದ ಮೂರು ಭಾಗಗಳ ಕವಾಟಗಳ ಮುಚ್ಚುವಿಕೆಯ ಮೂಲಕ ಉತ್ಪತ್ತಿಯಾಗಲ್ಪಡುತ್ತದೆ ಮತ್ತು ಇದು ವಾಸ್ತವಿಕವಾಗಿ ಎಮ್1, ಟಿ1 ಎಂಬ ಎರಡು ಶಬ್ದಗಳನ್ನು ಒಳಗೊಂಡಿರುತ್ತದೆ.
"ಲಬ್-ಡಬ್" ಶಬ್ದದ ಎರಡನೆಯ ಭಾಗವು (ಹೃದಯದ ಎರಡನೆಯ ಶಬ್ದ ಅಥವಾ ಎಸ್2 ), ಇದು ಕುಹರದ ಸಂಕುಚನದ ಕೊನೆ ಯಲ್ಲಿ ಮಹಾಪಧಮನಿ ಮತ್ತು ಶ್ವಾಸಕೋಶದ ಕವಾಟಗಳ ಮುಚ್ಚುವಿಕೆಯಿಂದ ಉಂಟಾಗುತ್ತದೆ. ಎಡ ಭಾಗದ ಕುಹರವು ಖಾಲಿಯಾದಂತೆ, ಇದರ ಒತ್ತಡವು ಮಹಾಪಧಮನಿಯಲ್ಲಿನ ಒತ್ತಡಕ್ಕಿಂತ ಕಡಿಮೆಗೆ ಇಳಿಯಲ್ಪಡುತ್ತದೆ, ಮತ್ತು ಮಹಾಪಧಮನಿಯ ಕವಾಟವು ಮುಚ್ಚಲ್ಪಡುತ್ತದೆ. ಅದೇ ರೀತಿಯಾಗಿ, ಬಲ ಭಾಗದ ಕುಹರದ ಒತ್ತಡವು ಶ್ವಾಸಕೋಶದ ಅಪಧಮನಿಗಳಲ್ಲಿನ ಒತ್ತಡಕ್ಕಿಂತ ಕಡಿಮೆಯಾದಂತೆ, ಶ್ವಾಸಕೋಶದ ಕವಾಟವು ಮುಚ್ಚಲ್ಪಡುತ್ತದೆ. ಹೃದಯದ ಎರಡನೆಯ ಶಬ್ದವೂ ಕೂಡ ಎ2 ಮತ್ತು ಪಿ2 ಎಂಬ ಎರಡು ಘಟಕಗಳನ್ನು ಒಳಗೊಂಡಿದೆ. ಮಹಾಪಧಮನಿಯ ಕವಾಟವು ಶ್ವಾಸಕೋಶದ ಕವಾಟಕ್ಕಿಂತ ಮುಂಚಿತವಾಗಿ ಮುಚ್ಚಲ್ಪಡುತ್ತದೆ ಮತ್ತು ಅವುಗಳು ಹೃದಯದ ಎರಡನೆಯ ಶಬ್ದದಲ್ಲಿ ಒಂದರಿಂದ ಒಂದು ಕೇಳಿಸುವಂತೆ ಬೇರ್ಪಡಿಸಲ್ಪಡುತ್ತವೆ. ಎಸ್2 ದ ಈ ರೀತಿಯಾದ "ಬೇರ್ಪಡುವಿಕೆ"ಯು ಕೇವಲ ಉಸಿರನ್ನು ಒಳಗೆಳೆದುಕೊಳ್ಳುವ ಸಮಯದಲ್ಲಿ ಮಾತ್ರ ಕೇಳಬಹುದಾಗಿರುತ್ತದೆ.
ವಿದ್ಯುತ್ ಹೃದಯಸ್ಪಂದನಲೇಖ
ಒಂದು ವಿದ್ಯುತ್ ಹೃದಯಸ್ಪಂದನಲೇಖದಲ್ಲಿ, ಕುಹರಗಳ ವಿದ್ಯುತ್ ಪರಿಣಾಮದ ಸಂಕುಚನವು ಕ್ಯೂಆರ್‌ಎಸ್ ಘಟಕಗಳ ಪ್ರಾರಂಭದಲ್ಲಿ ಸಂಭವಿಸಲು ಪ್ರಾರಂಭವಾಗುತ್ತದೆ.
ವ್ಯಾಕೋಚನ‌
ಹೃದಯದ ವ್ಯಾಕೋಚನ ವು ರಕ್ತದ ಪರಿಚಲನೆಯ ಜೊತೆ ಪುನರ್ಭರ್ತಿ ಮಾಡುವುದರ ತಯಾರಿಗಾಗಿ ಹೃದಯವು ಸಂಕುಚನದ ನಂತರ ವಿರಮಿಸುವ ಕಾಲದ ಅವಧಿಯಾಗಿದೆ. ಕುಹರದ ವ್ಯಾಕೋಚನ ವು ಕುಹರಗಳು ವಿರಮಿಸುತ್ತಿರುವಾಗ ಕಂಡುಬರುತ್ತದೆ, ಅದೇ ರಿತಿಯಲ್ಲಿ ಹೃತ್ಕರ್ಣದ ವ್ಯಾಕೋಚನ ವು ಹೃತ್ಕರ್ಣವು ವಿರಮಿಸುತ್ತಿರುವಾಗ ಕಂಡುಬರುತ್ತದೆ. ಅವುಗಳು ಜೊತೆಯಾಗಿ ಪೂರ್ಣ ಹೃದಯದ ವ್ಯಾಕೋಚನ ಎಂದು ಕರೆಯಲ್ಪಡುತ್ತವೆ.
ಕುಹರದ ವ್ಯಾಕೋಚನದ ಸಮಯದಲ್ಲಿ, ಕುಹರಗಳಲ್ಲಿನ (ಬಲ ಭಾಗ ಮತ್ತು ಎಡ ಭಾಗದ ಕುಹರ) ಒತ್ತಡವು ಹೆಚ್ಚಿನ ಮಟ್ಟದಿಂದ ಇಳಿಯಲ್ಪಡುತ್ತದೆ ಮತ್ತು ಅದು ಸಂಕುಚನವನ್ನು ಮುಟ್ಟುತ್ತದೆ. ಎಡಭಾಗದ ಕುಹರದಲ್ಲಿನ ಒತ್ತಡವು ಎಡ ಭಾಗದ ಹೃತ್ಕರ್ಣದ ಒತ್ತಡಕ್ಕಿಂತ ಕಡಿಮೆಯಾಗಲ್ಪಟ್ಟಾಗ, ಎಡಹೃದಯದ ಕವಾಟವು ತೆರೆಯಲ್ಪಡುತ್ತದೆ, ಮತ್ತು ಎಡ ಭಾಗದ ಕುಹರವು ರಕ್ತದಿಂದ ತುಂಬಿಕೊಳ್ಳುತ್ತದೆ ಮತ್ತು ಅದು ಎಡ ಹೃತ್ಕರ್ಣದಲ್ಲಿ ಶೇಖರಣೆಯಾಗುತ್ತದೆ. ಭಿನ್ನಗಾತ್ರದ ವಿರಮಿಸುವಿಕೆಯ ಕಾಲ (IVRT), ಇದು ಹೃದಯದ ಎರಡನೆಯ ಶಬ್ದದ ಮಹಾಪಧಮನಿಯ ಘಟಕದಿಂದ, ಅಂದರೆ, ಮಹಾಪಧಮನಿಯ ಕವಾಟದ ಮುಚ್ಚುವಿಕೆಯ ಸಮಯದಿಂದ, ಎಡಬದಿಯ ಕವಾಟದ ತೆರೆಯುವಿಕೆಯ ಮೂಲಕ ತುಂಬಿಕೊಳ್ಳುವಿಕೆಯ ಪ್ರಾರಂಭದವರೆಗಿನ ಸಮಯದ ಅಂತರವಾಗಿದೆ. ಅದೇ ರೀತಿಯಾಗಿ, ಬಲ ಭಾಗದ ಕುಹರದಲ್ಲಿನ ಒತ್ತಡವು ಬಲಭಾಗದ ಮಹಾಪಧಮನಿಯ ಒತ್ತಡಕ್ಕಿಂತ ಕಡಿಮೆಯಾದಾಗ, ತ್ರಿಕೋನಾಕಾರದ ಮೂರು ಭಾಗಗಳುಳ್ಳ ಕವಾಟವು ತೆರೆಯಲ್ಪಡುತ್ತದೆ, ಮತ್ತು ಬಲ ಭಾಗದ ಕುಹರವು ರಕ್ತದಿಂದ ತುಂಬಿಕೊಳ್ಳುತ್ತದೆ, ಅದು ಬಲಭಾಗದ ಮಹಾಪಧಮನಿಯಲ್ಲಿ ಶೆಖರಣೆಯಾಗುತ್ತದೆ. ವ್ಯಾಕೋಚನದ ಸಮಯದಲ್ಲಿ ಮಯೋಕಾರ್ಡಿಯಮ್‌ನಲ್ಲಿನ ಒತ್ತಡವು ಮಹಾಪಧಮನಿಯಲ್ಲಿನ ಒತ್ತಡಕ್ಕಿಂತ ಕಡಿಮೆಯಾಗಿರುತ್ತದೆ, ಅದು ಪರಿಧಮನಿಯ ಅಪಧಮನಿಗಳ ಮೂಲಕ ಹೃದಯದಲ್ಲಿಯೇ ರಕ್ತದ ಪರಿಚಲನೆಗೆ ಅವಕಾಶ ನೀಡುತ್ತದೆ.
ಹೃದಯ ಆವರ್ತನದ ನಿಯಂತ್ರಣ
ಹೃದಯದ ಸ್ನಾಯುವು ಸ್ವಯಂ ಚಲನೆಯನ್ನು ಹೊಂದಿದೆ, ಅಂದರೆ ಅದರ ಅರ್ಥ ಅದು ಸ್ವಯಂ-ಪ್ರಚೋದನೆಗೊಳ್ಳುತ್ತದೆ. (ನೀವು ಇದನ್ನು "ಸ್ನಾಯುಜ" ಅಂಗಾಂಶ ಎಂದೂ ಕೂಡ ಕರೆಯಬಹುದು. ಅದರ ಅರ್ಥ ಒಂದು ಅಂಗಾಂಶವು ತನ್ನ ಸ್ವಂತ ಪ್ರಚೋದನೆಯನ್ನು ಉತ್ಪಾದಿಸಿಕೊಳ್ಳಬಹುದಾಗಿದೆ ಎಂಬುದಾಗಿದೆ.) ಇದು ಅಸ್ಥಿಪಂಜರದ ಸ್ನಾಯುಗಳಿಗೆ ವ್ಯತಿರಿಕ್ತವಾಗಿದೆ, ಅಸ್ಥಿಪಂಜರದ ಸ್ನಾಯುವು ಪ್ರಚೋದನೆಗಾಗಿ ಪ್ರಜ್ಞೆಯುಳ್ಳ ಅಥವಾ ಪ್ರತಿಫಲಿತ ನರಗಳ ಪ್ರಚೋದನೆ ಇವುಗಳಲ್ಲಿ ಯಾವುದಾದರೂ ಒಂದನ್ನು ಅವಲಂಬಿಸುತ್ತದೆ. ಹೃದಯದ ಲಯಬದ್ಧವಾದ ಸಂಕುಚನಗಳು ಸ್ವಾಭಾವಿಕವಾಗಿ ಸಂಭವಿಸುತ್ತವೆ, ಆದಾಗ್ಯೂ ಸಂಕುಚನದ ಪ್ರಮಾಣವು ನರಗಳ ಅಥವಾ ಹಾರ್ಮೋನ್‌ಗಳ ಪ್ರಭಾವದಿಂದ, ವ್ಯಾಯಾಮಗಳಿಂದ ಮತ್ತು ಭಾವನೆಗಳಿಗನುಗುಣವಾಗಿ ಬದಲಾಗಬಹುದು. ಉದಾಹರಣೆಗೆ, ಹೃದಯಗಳ ಅನುವೇದನ ನರಗಳು ಹೃದಯದ ಬಡಿತವನ್ನು ಹೆಚ್ಚಿಸುತ್ತವೆ ಮತ್ತು ವೇಗಸ್ ನರಗಳು ಹೃದಯದ ಬಡಿತವನ್ನು ಕಡಿಮೆಯಾಗಿಸುತ್ತವೆ.
ಸಂಕುಚನಗಳ ಲಯಬದ್ಧವಾದ ಅನುಕ್ರಮವು ಸೈನೋಹೃತ್ಕರ್ಣದ (SA) ಮತ್ತು ಏಟ್ರಿಯೋವೆಂಟ್ರಿಕ್ಯುಲರ್ (ಹೃತ್ಕರ್ಣ ಕುಹರ) ಗಂಟುಗಳ ಮೂಲಕ ಸಂಯೋಜಿಸಲ್ಪಡುತ್ತದೆ. ಅನೇಕ ವೇಳೆ ಹೃದಯದ ನಿಯಂತ್ರಕ ಎಂದು ಕರೆಯಲ್ಪಡುವ ಸೈನೋ ಹೃತ್ಕರ್ಣದ ಗಂಟು ಬಲ ಭಾಗದ ಹೃತ್ಕರ್ಣದ ಮೇಲ್ಭಾಗದಲ್ಲಿ ಸ್ಥಾಪಿತಗೊಂಡಿದೆ ಮತ್ತು ಒಂದು ಕಾರ್ಯದ ಸಂಭವನೀಯತೆಯನ್ನು ನಿರ್ಮಿಸುವ ಮೂಲಕ ಹೃತ್ಕರ್ಣದ ಸಂಕುಚನವನ್ನು ಪ್ರಾರಂಭಿಸುವ ವಿದ್ಯುತ್ ಪರಿಣಾಮದ ಪ್ರಚೋದನೆಯ ತರಂಗಕ್ಕೆ ಪ್ರಮುಖ ಕಾರಣವಾಗಿರುತ್ತದೆ. ಒಮ್ಮೆ ತರಂಗವು ಕೆಳ ಬಲಭಾಗದ ಹೃತ್ಕರ್ಣದಲ್ಲಿ ಸ್ಥಾಪಿತಗೊಂಡ ಎವಿ ಗಂಟನ್ನು ಮುಟ್ಟಿದ ನಂತರ, ಇದು ಹಿಸ್‌ ನ ಸಮೂಹಗಳು ಮತ್ತು ಪರ್ಕಿಂಜೆ ಫೈಬರ್‌ಗಳ ಮೂಲಕ ಸಾಗಿಸುವುದಕ್ಕೆ ಮುಂಚೆ ಅಲ್ಲಿ ತಡಮಾಡಲ್ಪಡುತ್ತದೆ, ಅದು ಕುಹರಗಳ ಒಂದು ಸಂಕುಚನಕ್ಕೆ ಕಾರಣವಾಗುತ್ತದೆ. ಎವಿ ಗಂಟಿನಲ್ಲಿನ ತಡಮಾಡುವಿಕೆಯು ಹೃತ್ಕರ್ಣದಲ್ಲಿನ ರಕ್ತಗಳಿಗೆ ಅವುಗಳ ಅನುಕ್ರಮ ಕುಹರಗಳನ್ನು ತುಂಬಿಸುವಿಕೆಗೆ ಸಾಕಷ್ಟು ಸಮಯವನ್ನು ನೀಡುತ್ತದೆ. ತೀವ್ರವಾದ ರೋಗನಿದಾನಶಾಸ್ತ್ರದಲ್ಲಿ, ಎವಿ ಗಂಟೂ ಕೂಡ ನಿಯಂತ್ರಕವಾಗಿ ಕಾರ್ಯನಿರ್ವಹಿಸುತ್ತದೆ; ಇದು ಸಾಮಾನ್ಯವಾಗಿ ಕಾರಣವಾಗಿರುವುದಿಲ್ಲ ಏಕೆಂದರೆ ಅವುಗಳ ಸ್ವಾಭಾವಿಕ ದಹನದ ಪ್ರಮಾಣವು ಎಸ್‌ಎ ಗಂಟಿನಲ್ಲಿನ ನಿಯಂತ್ರಕ ಕೋಶಗಳಿಗಿಂತ ಗಣನೀಯವಾಗಿ ಕಡಿಮೆ ಪ್ರಮಾಣದಲ್ಲಿರುತ್ತವೆ ಮತ್ತು ಆದ್ದರಿಂದ ಹೆಚ್ಚಾಗಿ ಸ್ವಯಂಚಾಲಿತವಾಗಿರುತ್ತವೆ.
ಬಾಹ್ಯ ಕೊಂಡಿಗಳು
ದಪ್ಪ ಅಕ್ಷರಗಳು
ವರ್ಗ:ಶರೀರಶಾಸ್ತ್ರ ವರ್ಗ:ಹೃದಯ ವಿಜ್ಞಾನ ವರ್ಗ:ಜೀವಶಾಸ್ತ್ರ
ರುಂಬಾ (ನೃತ್ಯ)
ರುಂಬಾ ಎಂಬುದು ನೃತ್ಯಕ್ಕೆ ಸಂಬಂಧಿಸಿದ ಪದವಾಗಿದ್ದು, ಎರಡು ವಿಭಿನ್ನ ಅರ್ಥಗಳನ್ನು ನೀಡುತ್ತದೆ.
ಮೊದಲಿಗೆ, ಇದು ಆಫ್ರಿಕನ್ ಶೈಲಿಯ ಕ್ಯೂಬನ್ ಪ್ರದರ್ಶನವೆಂಬ ಅರ್ಥವನ್ನು ನೀಡುತ್ತದೆ, ಇದು ಮೂಲತಃ ಆಫ್ರೋ-ಕ್ಯೂಬನ್ ಸಂಗೀತದ ರುಂಬಾ ಪ್ರಕಾರಕ್ಕೆ ಸಂಬಂಧಿಸಿದೆ. ಈ ರುಂಬಾದಲ್ಲಿ ಹಲವಾರು ಶೈಲಿಗಳಿವೆ, ಇದರಲ್ಲಿ ಅತ್ಯಂತ ಸಾಮಾನ್ಯವಾದುದೆಂದರೆ ಗುವಗುವಾಂಕೋ.
ಕ್ಯೂಬನ್ ರುಂಬಾ
ಆಫ್ರೋ-ಕ್ಯೂಬನ್ ರುಂಬಾ, ಬಾಲ್ ರೂಂ ರುಂಬಾಕ್ಕಿಂತ ಲಯ ಹಾಗು ನೃತ್ಯ ಎರಡರಿಂದಲೂ ಸಂಪೂರ್ಣವಾಗಿ ಭಿನ್ನವಾಗಿದೆ. ಗುವಗುವಾಂಕೋ ವಿಭಾಗವನ್ನು ನೋಡಿ.
ಕ್ಯೂಬಾದ ಆಚೆಗಿನ ರುಂಬಾ
ಬಾಲ್ ರೂಂ ರುಂಬಾ ತನ್ನ ಚಲನೆಗಳು ಹಾಗು ಸಂಗೀತವನ್ನು ಸನ್ ನಿಂದ ಪಡೆದುಕೊಂಡಿದೆ, ಇದೆ ರೀತಿ ಸಾಲ್ಸಾಾ ಹಾಗು ಮಾಂಬೋ ಪ್ರಕಾರಗಳೂ ಸಹ. ಕ್ಯೂಬನ್ ಸಂಗೀತವನ್ನು ಪೀನಟ್ ವೆಂಡರ್ ಮೊದಲ ಬಾರಿಗೆ ಧ್ವನಿಮುದ್ರಣ ಮಾಡಿತು, ಇದು ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಯಶಸ್ಸನ್ನು ಗಳಿಸಿತು: ಇದನ್ನು ರುಂಬಾ  ಎಂದು ಹೆಸರು ಪಟ್ಟಿಯ ಮೇಲೆ ತಪ್ಪಾಗಿ ವಿವರಿಸಲಾಗಿತ್ತು, ಬಹುಶಃ ಸನ್  ಎಂಬ ಪದವು ಇಂಗ್ಲಿಷ್ ಭಾಷೆಯಲ್ಲಿ ಅರ್ಥವಾಗಲಿಕ್ಕಿಲ್ಲ ಎಂಬುದು ಇದರ ಕಾರಣವಾಗಿರಬಹುದು. ಈ ಹೆಸರು ಪಟ್ಟಿಯನ್ನು ಅಂಟಿಸಲಾಯಿತು, ಹಾಗು ರುಂಬಾ ಬಗೆಗಿನ ಗೀಳು ೧೯೩೦ರ ದಶಕದುದ್ದಕ್ಕೂ ಬೆಳವಣಿಗೆಯಾಯಿತು. ಈ ಮಾದರಿಯ ರುಂಬಾವನ್ನು ಅಮೆರಿಕ ಹಾಗು ಯುರೋಪ್ ನಲ್ಲಿ ೧೯೩೦ರಲ್ಲಿ ನೃತ್ಯ ಮಂದಿರದಲ್ಲಿ ಪರಿಚಯಿಸಲಾಯಿತು, ಹಾಗು ಇದು ಬದಾಯಿಸಬಹುದಾದ ಗತಿಯಿಂದ ವಿಶಿಷ್ಟವಾಗಿತ್ತು, ಕೆಲವೊಂದು ಬಾರಿ ಆಧುನಿಕ ಬಾಲ್ ರೂ ರುಂಬಾಕ್ಕಿಂತ ಸುಮಾರು ಎರಡು ಪಟ್ಟು ವೇಗವಾಗಿರುತ್ತದೆ.
ಬಾಲ್ ರೂಂ ರುಂಬಾ
ಆಧುನಿಕ ಅಂತಾರಾಷ್ಟ್ರೀಯ ಶೈಲಿಯ ರುಂಬಾ ನೃತ್ಯವು ನೃತ್ಯ ಗುರು ಮೊನ್ಸಿಯೇರ್ ಪಿಯೇರ್ರೆ (ಪಿಯೇರ್ರೆ ಜುರ್ಚರ್-ಮಾರ್ಗೊಲ್ಲೇ) ಅವರು ನಡೆಸಿದ ಅಧ್ಯಯನಗಳಿಂದ ಹುಟ್ಟಿಕೊಂಡಿದೆ, ಇವರು ಡೋರಿಸ್ ಲಾವೆಲ್ಲೆಯವರೊಂದಿಗೆ ಜಂಟಿಯಾಗಿ ಅಧ್ಯಯನ ನಡೆಸಿದರು. ಅಂದು ಲಂಡನ್ ನವರಾಗಿದ್ದ ಪಿಯೇರ್ರೆ, ಕ್ಯೂಬಾಕ್ಕೆ ೧೯೪೭, ೧೯೫೧ ಹಾಗು ೧೯೫೩ರಲ್ಲಿ ಭೇಟಿ ನೀಡಿ ಆ ಸಮಯದಲ್ಲಿ ಕ್ಯೂಬನ್ನರು ಹೇಗೆ ಹಾಗು ಯಾವುದಕ್ಕೆ ನರ್ತಿಸುತ್ತಿದ್ದರು ಎಂಬುದನ್ನು ತಿಳಿಯಲು ಬರುತ್ತಾರೆ.
ಅಂತಾರಾಷ್ಟ್ರೀಯ ಬಾಲ್ ರೂಂ ರುಂಬಾ, ಪ್ರತಿ ನಿಮಿಷಕ್ಕೆ ಸುಮಾರು ೧೨೦ ಬಡಿತಗಳನ್ನು ಹೊಂದಿದ್ದ ಒಂದು ನಿಧಾನ ಗತಿಯ ನೃತ್ಯವಾಗಿದ್ದು, ಬೊಲೆರೋ-ಸನ್ ಎಂದು ಕ್ಯೂಬನ್ ಹಿರಿ ತಲೆಗಳು ಕರೆಯುತ್ತಿದ್ದ ಇದು ಸಂಗೀತ ಹಾಗು ನೃತ್ಯ ಎರಡಕ್ಕೂ ಹೊಂದಾಣಿಕೆಯಾಗುತ್ತದೆ. ಈ ಹೆಸರೇ ಏಕೆ ಎಂಬ ಪ್ರಶ್ನೆಗೆ ಸುಲಭದಲ್ಲಿ ಉತ್ತರ ದೊರೆಯುತ್ತದೆ, ಸೂಚಿಸಲು ಹಾಗು ಮಾರಾಟಗಾರಿಕೆ ಮಾಡಲು ರುಂಬಾ ಎಂಬ ಹೆಸರು ಸುಲಭವಾಗಿದೆ, ಆದಾಗ್ಯೂ ಅಷ್ಟೇನೂ ಕರಾರುವಾಕ್ಕಾಗಿಲ್ಲ; ನಂತರದಲ್ಲಿ ಇದೆ ರೀತಿಯಾದ ಕಾರಣವು ಸಾಲ್ಸಾ ಎಂಬ ಪದದ ಬಳಕೆಗೆ ಎಡೆ ಮಾಡಿಕೊಟ್ಟಿರಬಹುದು, ಇದು ಕ್ಯೂಬನ್ ಮೂಲದ ಅತ್ಯಂತ ಜನಪ್ರಿಯ ಸಂಗೀತಕ್ಕೆ ಬಳಸಲಾಗುವ ಒಟ್ಟಾರೆ ಪದ.
ಕ್ಯೂಬಾನಲ್ಲಿರುವ ಎಲ್ಲ ಸಾಮಾಜಿಕ ನೃತ್ಯಗಳು, ನಿಂತ ಕಾಲಿನ ಮೇಲೆ ಸೊಂಟವನ್ನು ತೂಗಾಡಿಸುವುದನ್ನು ಒಳಗೊಂಡಿದೆ, ಆದಾಗ್ಯೂ ಈ ಚಲನೆಯು ವೇಗವಾಗಿ ನರ್ತಿಸುವ ಸಾಲ್ಸಾನಲ್ಲಿ ವಿರಳವಾಗಿ ಕಂಡುಬರುತ್ತದೆ, ಇದನ್ನು ನಿಧಾನಗತಿಯ ಬಾಲ್ ರೂಂ ರುಂಬಾನಲ್ಲಿ ಹೆಚ್ಚು ಕಾಣಬಹುದು. ಸಾಧಾರಣವಾಗಿ, ಹೆಜ್ಜೆಗಳನ್ನು ಸಂಕ್ಷಿಪ್ತವಾಗಿ ಹಾಕಲಾಗುತ್ತದೆ ಹಾಗು ನೃತ್ಯವನ್ನು ಸಾಧಾರಣವಾಗಿ ಯಾವುದೇ ಏಳು ಹಾಗು ಬೀಳುಗಳಿಲ್ಲದೆ ಮಾಡಲಾಗುತ್ತದೆ. ಈ ಶೈಲಿಯು ಯಥಾರ್ಥವಾಗಿರುತ್ತದೆ, ಇದೆ ರೀತಿ ಹಲವಾರು ಭಂಗಿಗಳಲ್ಲಿರುವ ಕೈಗಳ ಮುಕ್ತ ಬಳಕೆಯನ್ನೂ ಸಹ ಮಾಡಲಾಗುತ್ತದೆ. ಮೂಲ ಚಲನೆಗಳು, ಹವಾನಾದಲ್ಲಿ ದಂಗೆಗೆ ಮೊದಲಿನ ಅವಧಿಯಲ್ಲಿ ಗಮನಿಸಲಾದಂತಹ ನೃತ್ಯದ ಚಲನೆಗಳಿಗೆ ಹುಟ್ಟಿಕೊಂಡಿವೆ, ಹಾಗು ಅಲ್ಲಿಂದೀಚೆಗೆ ತನ್ನದೇ ಆದ ಚಲನೆಗಳನ್ನು ಅಭಿವೃದ್ಧಿಪಡಿಸಿಕೊಂಡಿದೆ. ಸ್ಪರ್ಧಾತ್ಮಕ ಚಲನೆಗಳು ಬಹಳ ಸಂಕೀರ್ಣವಾಗಿರುತ್ತದೆ, ಹಾಗು ಇಲ್ಲಿ ಸ್ಪರ್ಧೆಯ ನೃತ್ಯಗಳು ಸಾಮಾಜಿಕ ನೃತ್ಯದಿಂದ ಪ್ರತ್ಯೇಕಗೊಳ್ಳುತ್ತವೆ. ವಿವರಣೆಗಳನ್ನು ನೃತ್ಯ ತರಬೇತಿ ಸಂಸ್ಥೆಗಳ ವಿಷಯ ಸಂಗ್ರಹ ಹಾಗು ಗುಣಮಟ್ಟದ ಪಾಠಗಳಿಂದ ಪಡೆದುಕೊಳ್ಳಬಹುದು.
ಬಾಕ್ಸ್ ಮಾದರಿ ಚಲನೆ
ಇದರಲ್ಲಿ ಒಂದು ಭಿನ್ನರೂಪವೂ ಸಹ ಇದೆ, ಕೆಲವೊಂದು ಬಾರಿ ಇದನ್ನು U.S.A.ನಲ್ಲಿ ನರ್ತಿಸಲಾಗುತ್ತದೆ, ಜೊತೆಗೆ ಬಾಕ್ಸ್-ಮಾದರಿಯ ಮೂಲ ಚಲಗಳನ್ನು ಒಳಗೊಂಡಿರುತ್ತದೆ. ಈ ರೂಪಾಂತರವನ್ನು ಸಾಧಾರಣವಾಗಿ ಸ್ಪರ್ಧೆಗಳಲ್ಲಿ ಅಂತಾರಾಷ್ಟ್ರೀಯ ಶೈಲಿಯಿಂದ ದುರಾಕ್ರಮಣ ಮಾಡಲಾಗುತ್ತದೆ, ಆದರೆ ಇದಕ್ಕೆ ಸಾಮಾಜಿಕ ಕೂಟಗಳಲ್ಲಿ ಹೆಜ್ಜೆ ಹಾಕಬಹುದು.
ಬಾಹ್ಯ ಕೊಂಡಿಗಳು‌‌
ವರ್ಗ:ಬಾಲ್ ರೂಂ ನೃತ್ಯ ವರ್ಗ:ಲ್ಯಾಟಿನ್ ನೃತ್ಯಗಳು ವರ್ಗ:ಕ್ಯೂಬಾದಲ್ಲಿನ ನೃತ್ಯ ವರ್ಗ:ಆಫ್ರಿಕಾ ಖಂಡ ವರ್ಗ:ಜಾನಪದ
ಠುಮ್ರಿ
ಬಾಹ್ಯ ಸಂಪರ್ಕಗಳು
ವರ್ಗ:ಹಿಂದುಸ್ತಾನಿ ಸಂಗೀತ ವರ್ಗ:ಭಾರತದ ಶಾಸ್ತ್ರೀಯ ಸಂಗೀತ
ಸ್ಕೋಡಾ ಆಟೋ
ಸ್ಕೋಡಾ ಆಟೋ - ಇದನ್ನು ಸಾಮಾನ್ಯವಾಗಿ ಸ್ಕೋಡಾ  ಎಂದು ಕರೆಯಲಾಗಿದೆ. ಇದು ಜೆಕ್‌ ಗಣರಾಜ್ಯದಲ್ಲಿರುವ ವಾಹನ ತಯಾರಿಕೆಯ ಉದ್ದಿಮೆ. ಇಸವಿ 1991ರಲ್ಲಿ ಸ್ಕೋಡಾ ವೋಲ್ಕ್ಸ್‌ವ್ಯಾಗನ್ ಗ್ರೂಪ್‌ನ ಅಂಗಸಂಸ್ಥೆಯಾಯಿತು. ಇಸವಿ 2009ರಲ್ಲಿ ಸ್ಕೋಡಾದ ಒಟ್ಟು 684,226 ಕಾರ್‌ಗಳು ಮಾರಾಟವಾಗಿದ್ದವು.
ಇತಿಹಾಸ
ಇಸವಿ 1859ರಲ್ಲಿ ಸ್ಕೋಡಾ ವರ್ಕ್ಸ್ ‌ಶಸ್ತ್ರಗಳನ್ನು ತಯಾರಿಸುವ ಉದ್ದಿಮೆಯಾಗಿ ಸ್ಥಾಪನೆಯಾಯಿತು. ಇದು ಆರಂಭದಲ್ಲಿ ವಾಹನಗಳನ್ನು ಅಭಿವೃದ್ಧಿಪಡಿಸಲಿಲ್ಲ.
ಸ್ಕೋಡಾ ಆಟೋ ಉದ್ದಿಮೆ ಹೇಗಾಯಿತೆಂಬ ಮೂಲಗಳಿಗೆ 1890ರ ದಶಕದ ಹಿಂದಕ್ಕೆ ಮರಳಬೇಕು. ಅಂದು ಹಲವು ಸುದೀರ್ಘಕಾಲ ಸ್ಥಾಪಿತವಾದ ಕಾರ್‌ ತಯಾರಕರಂತೆ, ಸೈಕಲ್‌ಗಳ ತಯಾರಿಕೆಯೊಂದಿಗೆ ಕಂಪೆನಿಯೊಂದು ಆರಂಭವಾಯಿತು. ಇಸವಿ 1894ರಲ್ಲಿ ಇಂದಿನ ಜೆಕ್‌ ಗಣರಾಜ್ಯದ, ಅಂದು ಆಸ್ಟ್ರಿಯಾ-ಹಂಗೆರಿಯ ಭಾಗವಾಗಿದ್ದಮ್ಲಾಡ್ಯಾ ಬೊಲೆಸ್ಲಾವ್‌ನಲ್ಲಿ, ಪುಸ್ತಕ ವ್ಯಾಪಾರಿಯಾಗಿದ್ದ 26 ವರ್ಷದ ಯುವಕ ವ್ಯಾಕ್ಲಾವ್‌ ಕ್ಲೆಮೆಂಟ್‌ತನ್ನ ಜರ್ಮನ್ ಬೈಸಿಕಲ್‌ ದುರಸ್ತಿಗೆ ಬಿಡಿಭಾಗಗಳನ್ನು ಪಡೆಯಲು ಅಸಮರ್ಥರಾದರು. ಕ್ಲೆಮೆಂಟ್‌ ತನ್ನ ಸೈಕಲ್‌ನ್ನು ತಯಾರಕರಾದ ಸೀಡೆಲ್‌ ಅಂಡ್‌ ನೌಮನ್‌ ತಯಾರಕರಿಗೆ ವಾಪಸ್ ಮಾಡಿ, ಸೈಕಲ್‌ನ್ನು ದುರಸ್ತಿ ಮಾಡಿಕೊಡಿರೆಂದು ಜೆಕ್‌ ಭಾಷೆಯಲ್ಲಿ ಪತ್ರವನ್ನು ಬರೆದರು. ಜರ್ಮನ್‌ ಭಾಷೆಯಲ್ಲಿ ಅವನಿಗೆ ಉತ್ತರ ಬಂತು 'ನಿಮ್ಮ ವಿಚಾರಣೆಗೆ ಉತ್ತರ ಬೇಕಾಗಿದ್ದಲ್ಲಿ, ನಮಗೆ ಅರ್ಥವಾಗುವಂತಹ ಭಾಷೆಯಲ್ಲಿ ನೀವು ಬರೆಯಲು ಯತ್ನಿಸಬೇಕು'. ಇದರಿಂದ ಬೇಸರಗೊಂಡ ಕ್ಲೆಮೆಂಟ್‌, ಯಾವುದೇ ತಾಂತ್ರಿಕ ಅನುಭವವಿಲ್ಲದೆಯೇ ಸೈಕಲ್ ದುರಸ್ತಿ ಅಂಗಡಿಯನ್ನು ಸ್ಥಾಪಿಸಲು ನಿರ್ಧರಿಸಿದ. ಆತನು ವ್ಯಾಕ್ಲಾವ್ ಲಾರಿನ್‌ನೊಂದಿಗೆ 1895ರಲ್ಲಿ ಮ್ಲಾಡ್ಯಾ ಬೊಲೆಸ್ಲಾವ್‌ನಲ್ಲಿ ಸೈಕಲ್‌ ದುರಸ್ತಿ ಅಂಗಡಿಯನ್ನು ಸ್ಥಾಪಿಸಿದ. ಕ್ಲೆಮೆಂಟ್‌ನೊಂದಿಗೆ ಸೈಕಲ್‌ ಉದ್ದಿಮೆ ಪಾಲುದಾರಿಕೆಯಲ್ಲಿ ತೊಡಗುವ ಮುಂಚೆ ಲಾರಿನ್‌ ಹತ್ತಿರದ ಟರ್ನೊವ್‌ ಪಟ್ಟಣದಲ್ಲಿ ಸೈಕಲ್‌ ತಯಾರಕರಾಗಿ ನೆಲೆ ಕಂಡುಕೊಂಡಿದ್ದರು. thumb|ಜೆಕ್‌ ಗಣರಾಜ್ಯದ ಮ್ಲಾಡ್ಯಾ ಬೊಲೆಸ್ಲಾವ್‌ನಲ್ಲಿರುವ ಸ್ಕೋಡಾ ಆಟೋ ಮ್ಯೂಸಿಯಮ್‌ನಲ್ಲಿ 1905 ಮಾದರಿಯ ಲಾರಿನ್‌ & ಕ್ಲೆಮೆಂಟ್‌ ಇಸವಿ 1898ರಲ್ಲಿ, ಹೊಸದಾಗಿ ನಿರ್ಮಿಸಲಾದ ತಮ್ಮ ಸೈಕಲ್‌ ಕಾರ್ಖಾನೆಗೆ ಸ್ಥಳಾಂತರಗೊಂಡ ನಂತರ, ಫ್ರೆಂಚ್‌ ತಯಾರಕರಾದ ವರ್ನೆರ್‌ ಬ್ರದರ್ಸ್‌ ತಯಾರಿಸಿದ ವರ್ನರ್‌ "ಮೋಟಾರ್‌ಸೈಕ್ಲೆಟ್" ‌ ಒಂದನ್ನು ಈ ಜೋಡಿ ಖರೀದಿಸಿತು. ಮುಂದಿನ ಚಕ್ರಗಳನ್ನು ಚಾಲನೆ ಮಾಡುವ, ಕೈಗಂಬಿಯ ಮೇಲೆ ಕೂಡಿಸಲಾದ ಇಂಜಿನ್‌ ಶಕ್ತಿಯಿಂದ ಲಾರಿನ್‌ & ಕ್ಲೆಮೆಂಟ್‌ರ ಮೊದಲ ಮೋಟಾರ್‌ಸೈಕ್ಲೆಟ್‌ ಕೂಡಿತ್ತು. ಇದು ಅಪಾಯಕಾರಿ ಮತ್ತು ವಿಶ್ವಾಸಾರ್ಹವಲ್ಲ ಎಂದು ಸಾಬೀತಾಯಿತು. ಆ ಸೈಕಲ್ ಮೇಲಿನ ಮುಂಚಿನ ಘಟನೆಯೊಂದರಲ್ಲಿ ಲಾರಿನ್ ಮುಂಭಾಗದ ಹಲ್ಲೊಂದನ್ನು ಕಳೆದುಕೊಂಡಿದ್ದರು. ಅದರ ರಚನೆಯು ಇಂಜಿನ್ ಸುತ್ತ ಇರುವಂತೆ ಸುರಕ್ಷಿತ ವಾಹನವನ್ನು ವಿನ್ಯಾಸಗೊಳಿಸಲು, ಇವರಿಬ್ಬರ ಜೋಡಿಯು ಜರ್ಮನ್ ದೇಶದ ವಾಹನ ಇಗ್ನಿಷನ್‌ ತಜ್ಞ ರಾಬರ್ಟ್‌ ಬಾಷ್‌ರಿಗೆ ಪತ್ರ ಬರೆದು ಭಿನ್ನ ವಿದ್ಯುತ್ಕಾಂತೀಯ ವ್ಯವಸ್ಥೆಯ ಕುರಿತು ಸಲಹೆ ಕೋರಿದರು. ‌ ಇವರಿಬ್ಬರ ಹೊಸ ಸ್ಲಾವಿಯಾ ಮೋಟಾರ್‌ಸೈಕಲ್‌ 1899ರಲ್ಲಿ ಚೊಚ್ಚಲ ಪ್ರವೇಶ ಮಾಡಿತು.
ಇಸವಿ 1900ರಲ್ಲಿ, ಈ ಉದ್ದಿಮೆಯಲ್ಲಿ 32 ಜನ ನೌಕರರಿದ್ದಾಗ, ಸ್ಲಾವಿಯಾ ರಫ್ತುಗಳು ಆರಂಭಗೊಂಡವು. ಲಂಡನ್‌ನ ಹ್ಯೂಟ್‍‌ಸನ್ ಸಂಸ್ಥೆಗಾಗಿ 150 ವಾಹನಗಳನ್ನು ಹಡಗಿನಲ್ಲಿ ರವಾನಿಸಲಾಯಿತು. ಇದಾದ ಸ್ವಲ್ಪಸಮಯದ ನಂತರ, ಪತ್ರಿಕಾ ಮಾಧ್ಯಮವು ವಿಶ್ವದ ಮೊದಲ ಮೋಟಾರ್‌ಸೈಕಲ್‌ ತಯಾರಕರು ಎಂದು ಅವರಿಗೆ ಮನ್ನಣೆ ನೀಡಿತು. ಮೊದಲ ಮಾದರಿಯಾದ ವೊಯ್ಟುರೆಟ್‌ A ಯಶಸ್ಸು ಗಳಿಸಿತು. ಹಾಗೂ ಕಂಪೆನಿಯು ಆಸ್ಟ್ರಿಯಾ-ಹಂಗೆರಿ ದೇಶದೊಳಗೆ ಮತ್ತು ಅಂತಾರಾಷ್ಟ್ರೀಯವಾಗಿ ಸ್ಥಾಪಿತವಾಯಿತು. ಇಸವಿ 1905ರಷ್ಟರಲ್ಲಿ ಈ ಉದ್ದಿಮೆಯು ವಾಹನಗಳನ್ನೂ ಸಹ ತಯಾರಿಸುತ್ತಿತ್ತು.
WWI ನಂತರ, ಲಾರಿನ್‌-ಕ್ಲೆಮೆಂಟ್‌ ಕಂಪೆನಿಯು ಟ್ರಕ್ ಗಳನ್ನು ತಯಾರಿಸಲಾರಂಭಿಸಿತು. ಆದರೆ, 1924ರಲ್ಲಿ ಉದ್ದಿಮೆಯು ಸಮಸ್ಯೆಗಳಿಗೆ ಸಿಲುಕಿತು ಹಾಗೂ ಬೆಂಕಿ ಆಕಸ್ಮಿಕಕ್ಕೆ ತುತ್ತಾಯಿತು. ಇದರಿಂದಾಗಿ ಈ ಕಂಪೆನಿಯು ಪಾಲುದಾರಿಕೆಯನ್ನು ಬಯಸಿತು ಹಾಗೂ ಶಸ್ತ್ರಾಸ್ತ್ರಗಳ ತಯಾರಿಕೆ ಉದ್ದಿಮೆ ಸ್ಕೋಡಾ ವರ್ಕ್ಸ್ ಅದನ್ನು ಗಳಿಸಿಕೊಂಡಿತು. ಸ್ಕೋಡಾ ವರ್ಕ್ಸ್ ಬಹು-ಕ್ಷೇತ್ರಗಳ ಉದ್ದಿಮೆ ಹಾಗೂ ಜೆಕೋಸ್ಲೊವಿಕಿಯದಲ್ಲಿ ಅತಿ ದೊಡ್ಡ ಕೈಗಾರಿಕಾ ಸಂಸ್ಥೆಯಾಗಿ ರೂಪುಗೊಂಡಿತ್ತು. ಆನಂತರದ ಉತ್ಪಾದನೆಗಳೆಲ್ಲವೂ ಸ್ಕೋಡಾ ಹೆಸರಿನಡಿ ನಡೆದವು. ಆರ್ಥಿಕ ಹಿಂಜರಿತದ ಸಂದರ್ಭದಲ್ಲಿ ಕುಸಿತ ಕಂಡರೂ ನಂತರ, 1930ರ ದಶಕದ ಕೊನೆಯಲ್ಲಿ ಪಾಪ್ಯುಲರ್‌ ಮುಂತಾದ ವಾಹನ ಮಾದರಿಗಳೊಂದಿಗೆ ಸ್ಕೋಡಾ ಪುನಃ ಯಶಸ್ಸು ಕಂಡಿತು.
ವಿಶ್ವ ಯುದ್ಧ II ರಲ್ಲಿ ಜೆಕೊಸ್ಲೋವಾಕಿಯಾ ದೇಶ ಆಕ್ರಮಣಕ್ಕೆ ಒಳಗಾಯಿತು. ಸ್ಕೋಡಾ ವರ್ಕ್ಸ್‌ ಉದ್ದಿಮೆಯು ಹರ್ಮನ್‌ ಗೊರಿಂಗ್‌ ವರ್ಕ್ ‌ ಅಂಗವಾಯಿತು. ಜರ್ಮನಿ ದೇಶದ ವಿಶ್ವ ಯುದ್ಧ II-ಸಂಬಂಧಿತ ಪ್ರಯತ್ನಕ್ಕೆ ಸೇವೆ ಸಲ್ಲಿಸಿತು.
WWII ನಂತರ
thumb|ಸ್ಕೋಡಾ 1201 1959 thumb|ಸ್ಕೋಡಾ ಆಕ್ಟೇವಿಯಾ 1961 thumb|1980 ಇಸವಿ ಮಾದರಿಯ ಸ್ಕೋಡಾ 110R. ಆ ಕಾಲದ ಪಾರ್ಷ್‌ ವಾಹನದಂತಿರುವ ಬಾಹ್ಯಾಕೃತಿ, ಆದರೆ ಹತ್ತನೇ ಒಂದು ಭಾಗದಷ್ಟು ದರದಲ್ಲಿ. ಮ್ಲಾಡ್ಯಾ ಬೊಲೆಸ್ಲಾವ್‌ ಕಾರ್ಖಾನೆಯನ್ನು ಜುಲೈ 1945ರಲ್ಲಿ ಪುನರ್ನಿರ್ಮಿಸಲಾಯಿತು.WWII (2ನೇ ಮಹಾಯುದ್ಧ)ನಂತರ ಸ್ಕೋಡಾದ ಮೊದಲ ಕಾರಿನ ಮಾದರಿ, 1101 ಸರಣಿಯ ಉತ್ಪಾದನೆ ಆರಂಭವಾಯಿತು. ಇದು WWII ಮುಂಚೆ ತಯಾರಿಸಲಾದ ಸ್ಕೋಡಾ ಪಾಪ್ಯುಲರ್‌ ಮಾದರಿಯ ನವೀಕೃತ ಆವೃತ್ತಿಯಾಗಿತ್ತು. ಇಸವಿ 1945ರ ಶರತ್ಕಾಲದಲ್ಲಿ, ಇತರೆ ಎಲ್ಲಾ ದೊಡ್ಡ ತಯಾರಕರೊಂದಿಗೆ ಸ್ಕೋಡಾ ಸಹ ಯೋಜಿತ ಆರ್ಥಿಕ ಪದ್ಧತಿಯ ಭಾಗವಾಯಿತು. ಇದರ ಅರ್ಥ, ಇದು ಮೂಲ ಸ್ಕೋಡಾ ಉದ್ದಿಮೆಯಿಂದ ಪ್ರತ್ಯೇಕಗೊಂಡಿತು. ಪ್ರತಿಕೂಲಕರ ರಾಜಕೀಯ ಪರಿಸ್ಥಿತಿ ಹಾಗೂ ಕಮ್ಯೂನಿಸ್ಟೇತರ ದೇಶಗಳಲ್ಲಿನ ತಾಂತ್ರಿಕ ಅಭಿವೃದ್ಧಿಯೊಂದಿಗೆ ಸಂಪರ್ಕ ಕಳೆದುಕೊಂಡರೂ, ಸ್ಕೋಡಾ 1960ರ ದಶಕದ ತನಕ ತನ್ನ ಖ್ಯಾತಿಯನ್ನು ಕಾಯ್ದುಕೊಂಡಿತ್ತು. ಆ ಸಮಯದಲ್ಲಿ ಇದು ಸ್ಕೋಡಾ 440 ಸ್ಪಾರ್ಟಾಕ್‌, 445 ಆಕ್ಟೇವಿಯಾ, ಫೆಲಿಷಿಯಾ ಮತ್ತು ಸ್ಕೋಡಾ 1000 MB ಮಾದರಿಗಳನ್ನು ತಯಾರಿಸಿತು.
1980ರ ದಶಕದ ಅಪರಾರ್ಧದಲ್ಲಿ ಸ್ಕೋಡಾ (ಅಂದು ಆಟೋಮೊಬಿಲೊವೆ ಝ್ಯಾವೊಡಿ ನ್ಯಾರೊಡ್ನಿ ಪಾಡ್ನಿಕ್‌, ಮ್ಲಾಡ್ಯಾ ಬೊಲೆಸ್ಲಾವ್ ಎಂಬ ಹೆಸರಿನಲ್ಲಿ ಚಿರಪರಿಚಿತವಾದ‌) 1960ರ ದಶಕಕ್ಕೆ ಹೊಂದಿಕೊಂಡ ಪರಿಕಲ್ಪನೆಗಳ ಕಾರ್‌ ಮಾದರಿಗಳನ್ನು ಇನ್ನೂ ತಯಾರಿಸುತ್ತಲಿತ್ತು. ಸ್ಕೋಡಾ 105/120, ಎಸ್ಟೆಲ್‌ ಮತ್ತು ರ‌್ಯಾಪಿಡ್‌ನಂತಹ ಹಿಂಬದಿಯ ಎಂಜಿನ್‌ಉಳ್ಳ ಮಾದರಿಗಳು ಸ್ಥಿರ ಮಾರಾಟ ಕಂಡಿತು. ಇಷ್ಟೇ ಅಲ್ಲದೆ, 1970 ಹಾಗೂ 1980ರ ದಶಕಗಳಲ್ಲಿ RAC ರ‌್ಯಾಲಿಯಂತ ರೇಸಿಂಗ್‌ ಸ್ಪರ್ಧೆಗಳಲ್ಲಿನ ಇನ್ನಷ್ಟು ಹೆಚ್ಚು ಆಧುನಿಕ ಮಾದರಿಗಳ ವಿರುದ್ಧ ಚೆನ್ನಾಗಿಯೇ ಕಾರ್ಯನಿರ್ವಹಿಸಿತು. RAC ರ‌್ಯಾಲಿಯಲ್ಲಿ 17 ವರ್ಷಗಳ ಕಾಲ ಈ ಕಾರುಗಳು ಶ್ರೇಷ್ಠತೆಯನ್ನು ಮೆರೆದವು. ಈ ವಾಹನಗಳು 130 bhp, 1289 cc ಇಂಜಿನ್‌ ಮೂಲಕ ಚಾಲಿತವಾಗಿದ್ದವು. ಹಳೆಯ ಕಾಲದ್ದು ಎನ್ನುವಂತಹ ಕಲ್ಪನೆ ಮತ್ತು ಲೇವಡಿಗಳಿಗೆ ತುತ್ತಾದರೂ, ಸ್ಕೋಡಾ ವಾಹನಗಳು 1970 ಹಾಗೂ 1980ರ ದಶಕಗಳುದ್ದಕ್ಕೂ UK ಹಾಗು ಪಶ್ಚಿಮ ಯುರೋಪ್‌ನ ರಸ್ತೆಗಳಲ್ಲಿ ಸಾಮಾನ್ಯ ದೃಶ್ಯವಾಗಿ ಕಂಡುಬಂದವು.
"ರ‌್ಯಾಪಿಡ್‌" ಎಂಬ ಆವೃತ್ತಿ ಹೆಸರಿನೊಂದಿಗೆ ಎಸ್ಟೆಲ್‌ ಮತ್ತು ಮುಂಚಿನ ಮಾದರಿಗಳ ಕ್ರೀಡಾ ಆವೃತ್ತಿಗಳನ್ನು ತಯಾರಿಸಲಾಯಿತು. ಮೃದು ಛಾವಣಿಯುಳ್ಳ ಆವೃತ್ತಿಗಳೂ ಸಹ ಲಭ್ಯವಿದ್ದವು. ರ‌್ಯಾಪಿಡ್‌ ಆವೃತ್ತಿಯನ್ನು 'ಬಡವನ ಪಾರ್ಷ್‌' ಎಂದು ಒಮ್ಮೆ ಬಣ್ಣಿಸಲಾಗಿತ್ತು. 1980ರ ದಶಕದಲ್ಲಿ ಇದು UKಯಲ್ಲಿನ ಮಾರಾಟದಲ್ಲಿ ಗಮನಾರ್ಹ ಯಶಸ್ಸು ಕಂಡಿತ್ತು.
ಫೇವರಿಟ್‌ ಮಾದರಿಯನ್ನು 1987ರಲ್ಲಿ ಪರಿಚಯಿಸಲಾಯಿತು.
ಇಟಲಿಯನ್‌ ವಿನ್ಯಾಸ ಸಂಸ್ಥೆ ಬರ್ಟೊನ್‌ ಫೇವರಿಟ್‌ರ ರೂಪವನ್ನು ವಿನ್ಯಾಸ ಮಾಡಿತು. ಪಶ್ಚಿಮ ಯುರೋಪ್‌ನಿಂದ ಪರವಾನಗಿಯ ಮೇರೆಗೆ ಕೆಲವು ಮೋಟಾರ್‌ ತಂತ್ರಜ್ಞಾನವನ್ನು ಪಡೆದು, ಸ್ಕೋಡಾ-ವಿನ್ಯಾಸದ 1289 cc ಇಂಜಿನ್‌ನನ್ನು ಇನ್ನೂ ಬಳಸಿಕೊಂಡು, ಪಾಶ್ಚಾತ್ಯ ಉತ್ಪಾದನೆಗೆ ಸರಿಸಾಟಿಯಾದ ಕಾರನ್ನು ಸ್ಕೋಡಾ ತಂತ್ರಜ್ಞಾನಿಗಳು ವಿನ್ಯಾಸ ಮಾಡಿದರು. ತಂತ್ರಜ್ಞಾನದ ಅಂತರವು ಇನ್ನೂ ಉಳಿದಿತ್ತು, ಆದರೆ ಅಂತರವು ತ್ವರಿತವಾಗಿ ಮುಚ್ಚುತ್ತಲಿತ್ತು. ಜೆಕೊಸ್ಲೋವಾಕಿಯಾ ಮತ್ತು ಇತರೆ ಈಸ್ಟರ್ನ್ ಬ್ಲಾಕ್ ಯ ದೇಶಗಳಲ್ಲಿ ಫೇವರಿಟ್ಸ್‌ ಬಹಳ ಜನಪ್ರಿಯವಾಗಿತ್ತು. ಪಶ್ಚಿಮ ಯುರೋಪ್‌ನಲ್ಲಿ, ವಿಶೇಷವಾಗಿ UK ಮತ್ತು ಡೆನ್ಮಾರ್ಕ್‌ನಲ್ಲಿ ಸಹ ಈ ವಾಹನಗಳು ಚೆನ್ನಾಗಿ ಮಾರಾಟವಾದವು. ಈ ಕಾರುಗಳು ದೃಢ, ವಿಶ್ವಾಸಾರ್ಹ ಮತ್ತು ಒಳ್ಳೆಯ ಮೌಲ್ಯದ್ದು ಎಂದು ಪರಿಗಣಿಸಲಾಯಿತು. ಇಸವಿ 1994ರಲ್ಲಿ ಫೆಲಿಷಿಯಾ ಮಾರುಕಟ್ಟೆಗೆ ಪ್ರವೇಶಿಸುವ ತನಕ ಈ ವಾಹನಗಳ ಟ್ರಿಮ್ ಲೆವೆಲ್‌ಗಳು(ವಾಹನದ ವಿನ್ಯಾಸದ ಮಟ್ಟ)ಉತ್ತಮವಾಗುತ್ತಾ ಹೋದವು.
ವೋಲ್ಕ್ಸ್‌ವ್ಯಾಗನ್‌ ಗ್ರೂಪ್‌ನ ಅಂಗಸಂಸ್ಥೆ
ಕಮ್ಯೂನಿಸಮ್‌ನ ಕುಸಿತ ಹಾಗೂ ವೆಲ್ವೆಟ್‌ ಕ್ರಾಂತಿಯು ಜೆಕೊಸ್ಲೋವಾಕಿಯಾದಲ್ಲಿ ಬಹಳಷ್ಟು ಬದಲಾವಣೆಗಳನ್ನು ತಂದವು. ಹಲವು ಉದ್ದಿಮೆಗಳನ್ನು ಖಾಸಗೀಕರಣಗೊಳಿಸಲಾಯಿತು. ಸ್ಕೋಡಾ ಆಟೋಮೊಬೈಲ್‌ ವಿಚಾರದಲ್ಲಿ, ಸರ್ಕಾರವು ಸದೃಢವಾದ ವಿದೇಶೀ ಪಾಲುದಾರಿಕೆ ಉದ್ದಿಮೆಯನ್ನು ಕರೆತಂದಿತು. ಇಸವಿ 1990ರಲ್ಲಿ ವೋಲ್ಕ್ಸ್‌ವ್ಯಾಗನ್‌ ಉದ್ದಿಮೆಯನ್ನು ಆಯ್ಕೆ ಮಾಡಲಾಯಿತು. ಏಪ್ರಿಲ್‌ 1991ರಲ್ಲಿ ಸ್ಕೋಡಾ ವೋಲ್ಕ್ಸ್ ವ್ಯಾಗನ್‌ ಗ್ರೂಪ್‌ನ ನಾಲ್ಕನೆಯ ಬ್ರ್ಯಾಂಡ್‌ ಆಯಿತು.
ನಿರ್ಧಾರ ತೆಗೆದುಕೊಂಡಾಗ, ಜರ್ಮನ್‌ ಉದ್ದಿಮೆಯೊಂದಕ್ಕೆ ಖಾಸಗೀಕರಣ ಮಾಡಿದ ಕ್ರಮವು ವಿವಾದಾಸ್ಪದವಾಯಿತು. ಲಾಡಾ-AutoVAZ (ಆಟೋವಾಜ್‌) ಮತ್ತು ಸ್ವತಃ ಸ್ಕೋಡಾ ವರ್ಕ್ಸ್‌ (ಒಂದೊಮ್ಮೆ ಸ್ಕೋಡಾ ಆಟೋ ಉದ್ದಿಮೆಯ ಮಾತೃ ಸಂಸ್ಥೆ) ಸೇರಿದಂತೆ ಇತರೆ ಈಸ್ಟರ್ನ್-ಬ್ಲಾಕ್  ವಾಹನ ತಯಾರಕರ ತರುವಾಯದ ಏಳಿಗೆಗಳನ್ನು ಆಧರಿಸಿ, ಇದು ತಪ್ಪು ನಿರ್ಧಾರವಲ್ಲ ಎಂದು ವಾದಿಸಬಹುದಾಗಿದೆ. .
ವೋಲ್ಕ್ಸ್‌ವ್ಯಾಗನ್‌ ಗ್ರೂಪ್‌ ಉದ್ದಿಮೆಯ ಪರಿಣತಿ ಮತ್ತು ಹೂಡಿಕೆಗಳ ಬೆಂಬಲದೊಂದಿಗೆ, ವಾಹನದ ಶೈಲಿ ಮತ್ತು ತಾಂತ್ರಿಕತೆ- ಎರಡೂ ಬಹಳಷ್ಟು ಸುಧಾರಿಸಿದವು. ಇಸವಿ 1994ರ ಮಾದರಿಯಾದ ಫೆಲಿಷಿಯಾ ಇನ್ನೂ ಫೇವರಿಟ್‌ ಮಾದರಿಯ ಫ್ಲೋರ್‌ಪ್ಯಾನ್‌ ಆಧರಿಸಿತ್ತು. ಆದರೆ ಗುಣಮಟ್ಟದಲ್ಲಿ ಸುಧಾರಣೆ ನೆರವಾಗಿ,ಈ ವಾಹನವು ಜೆಕ್‌ ಗಣರಾಜ್ಯದಲ್ಲಿ ಹಣಕ್ಕೆ ಒಳ್ಳೆಯ ಮೌಲ್ಯದ ವಸ್ತುವಾಯಿತು ಹಾಗೂ ಜನಪ್ರಿಯತೆ ಗಳಿಸಿತು. ವೋಲ್ಕ್ಸ್‌ವ್ಯಾಗನ್ AG ಉದ್ದಿಮೆಯ ಮುಖ್ಯಸ್ಥ ಫರ್ಡಿನಂಡ್‌ ಪೀಚ್‌ ತಾವೇ ವೈಯಕ್ತಿಕವಾಗಿ ಆಸಕ್ತಿ ವಹಿಸಿ, ಡಿರ್ಕ್‌ ವಾನ್‌ ಬ್ರೇಕಲ್‌ರನ್ನು ವಿನ್ಯಾಸದ ತಂಡದ ಮುಖ್ಯಸ್ಥರನ್ನಾಗಿ ಆಯ್ಕೆ ಮಾಡಿಕೊಂಡರು. ಆನಂತರ ತಯಾರಾದ ಆಕ್ಟೇವಿಯಾ ಮತ್ತು ಫೇಬಿಯಾ  ಮಾದರಿಗಳು ಬಹಳ ಬೇಡಿಕೆಯುಳ್ಳ ಯುರೋಪಿಯನ್‌ ಒಕ್ಕೂಟ ಮಾರುಕಟ್ಟೆಗಳಲ್ಲಿ ಪ್ರವೇಶ ಮಾಡಿದವು.
1980ರ ದಶಕದುದ್ದಕ್ಕೂ ಅದರ ಖ್ಯಾತಿಯ ಸುಸ್ಪಷ್ಟ ಹೋಲಿಕೆ ಮಾಡಿದಾಗ, (VW) ಉದ್ದಿಮೆಯು ಸ್ಕೋಡಾವನ್ನು ತಮ್ಮ ಸ್ವಾಮ್ಯಕ್ಕೆ ತೆಗೆದುಕೊಂಡಾಗಿನಿಂದ, ಪಶ್ಚಿಮ ಯುರೋಪ್‌ನಲ್ಲಿ ಈ ವಾಹನದ ಬಗ್ಗೆ ಪರಿಕಲ್ಪನೆ ಸಂಪೂರ್ಣವಾಗಿ ಬದಲಾಗಿವೆ- ವಾಹನ ಪ್ರಪಂಚದಿಂದ 'ಅವಹಾಸ್ಯದ ವಸ್ತು 'ಎಂದು ಸಾಮಾನ್ಯವಾಗಿ ಅದು ಬಣ್ಣಿತವಾಗಿತ್ತು. ತಾಂತ್ರಿಕ ಅಭಿವೃದ್ಧಿ ಮುಂದುವರೆದು, ನೂತನ, ಆಕರ್ಷಕ ಮಾದರಿಗಳನ್ನು ಮಾರುಕಟ್ಟೆಗೆ ಲಗ್ಗೆ ಇಟ್ಟಾಗ, ಸ್ಕೋಡಾ ವಾಹನದ ವರ್ಚಸ್ಸು ಸುಧಾರಣೆ ಆರಂಭದಲ್ಲಿ ನಿಧಾನವಾಯಿತು. 2000ರ ದಶಕದಲ್ಲಿ ಆರಂಭವಾದ ಸ್ಕೋಡಾದ "ಇಟ್ ಈಸ್ ಎ ಸ್ಕೋಡಾ, ಹಾನೆಸ್ಟ್"  ಜಾಹೀರಾತು ಅಭಿಯಾನವು UKಯಲ್ಲಿ ಆ ವಾಹನಕ್ಕೆ ಮಹತ್ವದ ತಿರುವು ನೀಡಿತು. ಬ್ರಿಟಿಷ್‌ ದೂರದರ್ಶನದಲ್ಲಿ ಪ್ರಸಾರವಾದ 2003ರ ಜಾಹೀರಾತಿನಲ್ಲಿ, ಉತ್ಪಾದನಾ ಘಟಕದಲ್ಲಿ ಒಬ್ಬ ಹೊಸ ನೌಕರ ಕಾರುಗಳ ಬೊನೆಟ್‌ ಮೇಲೆ ಸ್ಕೋಡಾ ಬ್ಯಾಡ್ಜ್‌ಗಳನ್ನು ಅಳವಡಿಸುತ್ತಿದ್ದರು. ಕೆಲವು ಆಕರ್ಷಕವಾಗಿ ಕಾಣುವ ಕಾರುಗಳು ಬಂದಾಗ, ಈ ಕಾರುಗಳು ಬಹಳ ಆಕರ್ಷಕವಾಗಿವೆ, ಇವು ಸ್ಕೋಡಾ ವಾಹನವಾಗಲು ಸಾಧ್ಯವೇ ಇಲ್ಲ ಎಂದು ಈ ನೌಕರ ಆ ಕಾರುಗಳಿಗೆ ಬ್ಯಾಡ್ಜ್‌ ಅಳವಡಿಸುವುದಿಲ್ಲ. ಸ್ಕೋಡಾದ ವರ್ಚಸ್ಸಿನ ಸಮಸ್ಯೆಯನ್ನು ಮುಖಾಮುಖಿಯಾಗಿ ಎದುರಿಸುವ ಮೂಲಕ ಈ ಮಾರುಕಟ್ಟೆ ಅಭಿಯಾನವು ಕೆಲಸ ಮಾಡಿತು.-ಈ ತಂತ್ರವನ್ನು ಮಾರುಕಟ್ಟೆ ವೃತ್ತಿಪರರು ಅತ್ಯಂತ ಅಪಾಯಕಾರಿ ಎಂದು ಪರಿಗಣಿಸಿದ್ದರು. ಜಾಹೀರಾತು ಅಭಿಯಾನಕ್ಕೆ ಮುಂಚೆ, ಬ್ರಾಟಿಸ್ಲಾವಾದಲ್ಲಿನ ಪ್ರವಾಸ ಮಾರ್ಗದರ್ಶಕರು ಸ್ಕೋಡಾ ವಾಹನ ಕುರಿತು ಲೇವಡಿ ಮಾಡುವುದನ್ನು ಕೇಳುವುದು ಸಾಮಾನ್ಯ ಸಂಗತಿಯಾಗಿತ್ತು, 'ಸ್ಕೋಡಾದ ಬೆಲೆಯನ್ನು ಹೇಗೆ ದ್ವಿಗುಣಗುಳಿಸುತ್ತೀರ? ಇಂಧನ ಟ್ಯಾಂಕ್ ತುಂಬಿಸಿಬಿಡಿ!' ಎನ್ನುತ್ತಿದ್ದರು. ಫೇಬಿಯಾ ಮತ್ತು ಆಕ್ಟೇವಿಯಾ ಅತ್ಯುತ್ತಮ ಕಾರುಗಳಾಗಿರದಿದ್ದರೆ, ಈ ಅಭಿಯಾನವು ಕೆಟ್ಟದಾಗಿ ವಿರುದ್ಧ ಪರಿಣಾಮ ಬೀರುತ್ತಿತ್ತು. ಇಸವಿ 2005ರೊಳಗೆ ಸ್ಕೋಡಾ UKದಲ್ಲಿ ಪ್ರತಿ ವರ್ಷವೂ ಸುಮಾರು 30,000 ಕಾರುಗಳನ್ನು ಮಾರಾಟ ಮಾಡಿತ್ತು. ಇದು ಮಾರುಕಟ್ಟೆಯ 1%ಕ್ಕಿಂತಲೂ ಹೆಚ್ಚು ಪಾಲನ್ನು ಹೊಂದಿತ್ತು. UKಯ ಇತಿಹಾಸದಲ್ಲಿ ಮೊದಲ ಬಾರಿಗೆ, ಸ್ಕೋಡಾ ವಾಹನಗಳ ಸರಬರಾಜುಗಳಿಗೆ 'ವೇಯ್ಟಿಂಗ್‌ ಲಿಸ್ಟ್‌'(ಕಾದಿರಿಸುವ ಪಟ್ಟಿ)ನ್ನು ತಯಾರಿಸಲಾಯಿತು. 2000ದ ದಶಕದಲ್ಲಿ J.D. ಪವರ್‌ ಗ್ರಾಹಕ ತೃಪ್ತಿ ಸಮೀಕ್ಷೆಯ ಪ್ರಕಾರ, UKಯ ಸ್ಕೋಡಾ ಮಾಲೀಕರು ತಮ್ಮ ವಾಹನವನ್ನು ಅತ್ಯುತ್ತಮ ಅಥವಾ ಅದಕ್ಕೆ ಹತ್ತಿರ ಎಂಬ ಸ್ಥಾನ ನೀಡಿದ್ದಾರೆ.